type: legislation

jurisdiction: EU

text:
 |
 52013PC0860
 Proposta għal DEĊIŻJONI TAL-PARLAMENT EWROPEW U TAL-KUNSILL li tipprovdi assistenza makrofinanzjarja lir-Repubblika tat-Tuneżija /* COM/2013/0860 final - 2013/0416 (COD) */
 MEMORANDUM TA’ SPJEGAZZJONI
 1. IL-KUNTEST TAL-PROPOSTA
 · Ir-raġunijiet u l-għanijiet tal-proposta
 L-ekonomija
 Tuneżina ġiet affettwata b'mod negattiv mill-inkwiet domestiku li
 segwa r-rivoluzzjoni tal-2011, l-instabbiltà reġjonali (b'mod partikolari
 l-gwerra fil-Libja), u ambjent internazzjonali dgħajjef, partikolarment
 fiż-Żona tal-Euro, li magħha t-Tuneżija żżomm
 rabtiet tal-kummerċ u finanzjarji mill-qrib. L-ekonomija esperjenzat
 riċessjoni fl-2011 u, minkejja l-irkupru ekonomiku moderat li rat fl-2012,
 meta t-turiżmu u l-investiment dirett barrani (IDB) irkupraw u l-attività
 ekonomika reġgħet qabdet, is-sitwazzjoni makroekonomika
 għadha vulnerabbli ħafna. B’mod partikolari, is-sitwazzjoni
 fiskali u tal-bilanċ tal-pagamenti ddeterjorat b’mod ċar mhux ħażin,
 u ġġenerat bżonnijiet imdaqqsa ta’ finanzjament.
 Fl-istess waqt, wara t-tkeċċija
 tal-President Ben Ali fl-14 ta' Jannar 2011, il-pajjiż qed
 jieħu passi sinifikanti lejn l-istabbiliment ta' mekkaniżmi
 demokratiċi, inkluż l-organizzazzjoni ta' elezzjonijiet ħielsa u
 l-ħolqien ta' Assemblea Kostitwenti Nazzjonali. Għalkemm
 it-tranżizzjoni politika ma saretx mingħajr diffikultajiet u episodji
 ta’ instabbiltà, il-proċess huwa mistenni li jirriżulta
 fl-approvazzjoni ta’ Kostituzzjoni ġdida u l-organizzazzjoni ta’
 elezzjonijiet ġodda fl-ewwel nofs tal-2014.
 F'dan l-isfond,
 l-awtoritajiet Tuneżini laħqu f'nofs April 2013, ftehim
 mal-persuanl tal-Fond Monetarju Internazzjonali (FMI) dwar Arranġament
 ta' Riżerva ta' 24-il xahar (Stand-By Arrangement - SBA) fl-ammont ta' USD
 1,75 biljun (400 % tal-kwota), li kien approvat mill-Bord tal-FMI
 f'Ġunju. L-għan tal-SBA huwa li jsostni l-programm ta’ riforma
 ekonomika tal-gvern, inaqqas il-vulnerabbiltajiet ekonomiċi u jrawwem
 it-tkabbir sostenibbli u inklużiv.
 F'dan il-kuntest,
 il-gvern Tuneżin talab Assistenza Makrofinanzjarja (AMF) mill-UE
 fl-ammont ta' EUR 500 miljun
 fit-28 ta' Awwissu 2013, b'porzjon fil-forma ta' għotja
 (ara l-ittra ta' talba fl-Anness). Il-Kummissjoni Ewropea tressaq
 lill-Parlament Ewropew u lill-Kunsill proposta għall-għotja tal-AMF
 lir-Repubblika tat-Tuneżija li tammonta għal massimu ta'
 EUR 250 miljun. L-assistenza għandha tieħu l-forma ta’ self
 fuq perjodu ta’ żmien medju, bl-ebda komponent ta' għotja previst
 minħabba li t-Tuneżija ma tissodisfax il-kriterji
 tal-eliġibbiltà għall-użu tal-għotjiet fl-operazzjonijiet
 tal-AMF.
 L-AMF UE proposta
 tista' tgħin lit-Tuneżija tkopri parti mill-ħtiġijiet
 ta' finanzjament esterni residwali tagħha għall-perjodu 2014-15
 fil-kuntest tal-programm tal-FMI, stmat għal USD 3,0 biljun.
 Hija se tnaqqas il-bilanċ ta' pagamenti u vulnerabbiltajiet fiskali
 tal-ekonomija fuq terminu qasir, filwaqt li tappoġġa l-programm ta'
 aġġustament u ta’ riforma miftiehem mal-FMI u l-Bank Dinji, kif ukoll
 ir-riformi miftiehma fl-operazzjonijiet tal-UE ta’ appoġġ
 baġitarju, b'mod partikolari il-Kuntratt għall-Bini tal-Istat Programme
 d’Appui à la Relance (PAR), li biċċa minnu huwa ffinanzjat
 mill-programm tal-UE għas-Sostenn għas-Sħubija, ir-Riforma u
 t-Tkabbir Inklużiv (SPRING).
 L-AMF proposta hija
 konformi mal-għanijiet tal-inizjattiva tas-Sħubija ta' Deauville
 tal-G8 u l-orjentazzjonijiet tal-Politika Ewropea tal-Viċinat
 il-ġdida (PEV). Dan għandu juri lill-pajjiżi l-oħra
 fir-reġjun li l-UE hija lesta tappoġġa pajjiżi li jkunu qed
 jaqbdu it-triq lejn riformi politiċi waqt id-diffikultajiet
 ekonomiċi.
 F’dan il-kuntest,
 il-Kummissjoni tqis li l-prerekwiżiti politiċi u ekonomiċi
 għal operazzjoni tal-AMF bl-ammont propost u ta' din in-natura
 jintlaħqu.
 · Kuntest Ġenerali
 Wara
 riċessjoni severa fl-2011, meta l-ekonomija naqset b'1,9 %
 minħabba l-inkwiet politiku domestiku u l-kunflitt Libjan, beda rkupru
 moderat fl-2012 minkejja ambjent internazzjonali u domestiku negattiv, bi tkabbir
 tal-PDG reali li żdied għal madwar 3,6 %, mgħejun
 prinċipalment mill-irkupru fit-turiżmu u l-influssi tal-IDB. Minkejja
 l-irkupru promettenti fl-attività ta' manifattura u ż-żieda
 fit-turiżmu murija min-nofs l-2013, l-istaġnar politiku kontinwu,
 it-tkabbir inqas milli mistenni fl-UE (is-sieħeb kummerċjali
 prinċipali tat-Tuneżija) u s-swieq emerġenti, u ħsad
 ħażin naqqsu r-ritmu tal-attività ekonomika. Il-FMI reċentement
 irreveda l-previżjoni tiegħu għat-tkabbir tal-PDG fl-2013
 għal 3 % minn 4 %. Il-previżjoni tat-tkabbir
 għall-2014 ġiet riveduta wkoll 'l isfel minn 4,5 % għal
 3,7 %, bir-riskji mmejjlin ħafna 'l isfel li jirrifletti
 s-sitwazzjoni politika domestika.
 Il-qgħad
 jibqa' tħassib ewlieni bir-rata tal-qgħad ta' 15,9 %
 fl-aħħar ta' Ġunju 2013 meta mqabbla ma' 13,5 % ta'
 qabel ir-rivoluzzjoni, u huwa partikolarment għoli fost
 iż-żgħażagħ u n-nisa. Kien hemm pressjonijiet inflazzjonarji
 minn kmieni fl-2012, prinċipalment spjegata minn żidiet
 fil-prezzijiet amministrati tal-enerġija, u mill-prezzijiet ogħla
 tal-ikel. Madankollu, l-inflazzjoni niżlet lura għal 5,7 % (u
 l-inflazzjoni bażi għal 4,4 %) sa Settembru u hija mistennija li
 tibqa' stabbli għal madwar dak il-livell.
 Il-politika
 monetarja kienet favorevoli matul l-2011 u l-ewwel xhur tal-2012 b'rispons
 għall-eżistenza ta' lakuna kbira fil-produzzjoni u inflazzjoni
 bażi relattivament stabbli. Madankollu, malli l-inflazzjoni bdiet
 taċċellera u l-bilanċi esterni u fiskali ddeterjoraw iżjed,
 il-Bank Ċentrali tat-Tuneżija (CBT) ħa xi miżuri stretti u
 żied ir-rata ta' politika ta' referenza tiegħu b'50 bps minn Awwissu 2012
 (għal 4 %)
 Rigward il-finanzi
 pubbliċi, il-programm tal-FMI ppreveda aġġustament fiskali
 modest għall-2013, bid-defiċit fiskali mmirat li jiżdied
 għal 7,3 % tal-PDG, li jirrifletti b'mod ġenerali l-ispiża
 tar-rikapitalizzazzjoni ppjanata tal-banek u l-pagament lura tal-arretrati.
 Madankollu, ix-xejriet reċenti jissuġġerixxu li fin-nuqqas ta'
 miżuri ġodda, se jkun hemm tnaqqis fiskali konsiderevoli
 (id-defiċit issa huwa pproġettat li jilħaq 8,4 % tal-PDG
 sakemm ma jittieħdux miżuri korrettivi). Dan id-deterjorament fiskali
 fl-2013 hu mistenni li jiġi kkumpensat parzjalment, bħas-sena li
 għaddiet, minn rata ta' eżekuzzjoni aktar baxxa ta' investimenti
 pubbliċi.
 Għall-2014,
 il-FMI qed issejjaħ għal aġġustament addizzjonali ta'
 madwar żewġ (2) punti perċentwali tal-PDG sabiex tintlaħaq
 il-mira tad-defiċit ippjanata ta' 6,4 % tal-PDG. Il-miżuri
 korrettivi x'aktarx jinkludu l-aġġustament tat-tariffi
 tal-enerġija filwaqt li tiġi żviluppata xibka tas-sigurtà
 soċjali mmirata aħjar, iż-żieda fil-kontroll fuq il-kont
 tal-pagi pubbliċi (li jirrappreżenta madwar 13 % tal-PDG u
 60 % tad-dħul), żidiet fis-sisa u miżuri biex titjieb
 l-effiċjenza tan-nefqa pubblika. Il-ħtiġijiet ta’
 rikapitalizzazzjoni għas-settur finanzjarju għandhom ukoll jiġu
 bbaġitjati sew fil-liġi.
 Id-dejnġenerali tal-gvern baqa' 44 % tal-PDG fl-2012,
 iżda huwa proġettat li jiżdied bi ftit għal 45,3 %
 tal-PDG sa l-aħħar ta' din is-sena u jilħaq l-ogħla punt
 b'49,5 % tal-PDG fl-2014. Is-servizz tad-dejn se jibqa'
 maniġġabbli b'6 % tan-nefqa totali tal-baġit.
 L-irkupru
 tat-tkabbir matul l-2012, fost talba dinjija baxxa (b'mod partikolari mill-UE)
 u l-prezzijiet persistentement għoljin tal-prodotti bażiċi
 kkontribwew għal twessigħ tad-defiċit tal-kont kurrenti
 għal 8,1 % tal-PDG. Id-defiċit kompla żdied fl-2013,
 bl-aħħar projezzjonijiet jindikaw deterjorament għal madwar
 8,3 % tal-PDG meta mqabbel mal-7,5 % tal-PDG fil-mira taħt
 il-programm tal-FMI. Barra minn hekk, s'issa fl-2013 l-influssi ta' IDB kienu
 madwar 40 % inqas minn dawk inizjalment maħsuba fil-programm tal-FMI.
 Barra minn hekk, l-iżborżi ta’ assistenza uffiċjali huma
 ħafna inqas minn dak li kien ipprogrammat. Bħala riżultat ta'
 dawn in-nuqqasijiet fil-finanzjament u d-defiċit tal-kont kurrenti
 ogħla milli pprogrammat, it-Tuneżija tiffaċċa lakuna
 sinifikanti ta' bilanċ tal-pagamenti (ta' madwar USD 750 miljun)
 għall-2013, għalkemm self potenzjali mill-Qatar jista'
 jikkontribwixxi biex tiċkien din il-lakuna. Il-FMI jistenna li dan
 in-nuqqas ikun kopert minn tnaqqis ta' USD 600 miljun fir-riżervi
 barranin meta mqabbla mal-miri tal-programm oriġinali u minn kompressjoni
 ulterjuri fl-investiment pubbliku (li għandu kontenut għoli ta'
 importazzjoni).
 Wara li rkupraw
 parzjalment fl-2012, ir-riżervi uffiċjali tal-kambju barranin bdew
 jonqsu malajr kmieni fl-2013. Sa tmiem Ottubru 2013, ir-riżervi kienu
 ta' USD 6,9 biljun, li jkopri biss 104 ġranet ta'
 importazzjonijiet. Huma mistennija li fi tmiem l-2013 ikunu ta'
 USD 7,5 biljun, tnaqqis ta USD 1,1 biljun fl-2013, li
 jitqabbel ma' żieda mmirata oriġinarjament għal
 USD 400 miljun għas-sena. Id-dinar ġie deprezzat, f'termini
 nominali effettivi, b'madwar 12 % mir-rivoluzzjoni 'l hawn, u b'madwar
 6 % sa mill-bidu tal-2013.
 Il-kriżi tal-2011 kellha impatt negattiv
 fuq għadd ta’ banek ewlenin, notevolment dawk pubbliċi, li kienu
 aktar esposti għas-settur tat-turiżmu, li ntlaqat ħafna
 mill-kriżi. Dan wassal lis-CBT biex jipprovdi likwidità sostanzjali
 lill-banek kummerċjali matul l-2012 biex jgħinhom ikopru l-ħtiġijiet
 ta' rifinanzjament tagħhom, għalkemm diġà tnediet
 inverżjoni gradwali tal-likwidità. Skont il-programm miftiehem mal-FMI,
 l-awtoritajiet biħsiebhom jipproċedu bir-rikapitalizzazzjoni u
 r-riabilitazzjoni tal-banek milquta mill-kriżi.
 Flimkien mal-ħtieġa li tiġi
 rristrutturata u tissaħħaħ is-sistema bankarja, sfidi oħra
 tar-riformi strutturali ewlenin jinkludu t-tnaqqis tal-qgħad filwaqt li
 jogħlew ir-rati ta’ parteċipazzjoni (b'mod partikolari fost in-nisa),
 it-tnaqqis tal-inugwaljanzi fl-introjtu u d-differenzi reġjonali,
 it-tnaqqis tad-dipendenza eċċessiva fuq l-iżvilupp ta’
 industrija tal-esportazzjoni b'valur miżjud baxx fil-kosta, u r-riforma
 tas-sistema ineffiċjenti ta' sussidju tal-prezzijiet filwaqt li
 tissaħħaħ ix-xibka tas-sigurtà soċjali.
 Fis-7 ta' Ġunju 2013,
 il-Bord tal-FMI approva, kif innutat, SBA ta' sentejn ta'
 USD 1,75 biljun (400 % tal-kwota Tuneżina).
 L-għanijiet ewlenin tal-programm tal-FMI huma: i) li tinżamm
 l-istabbiltà makroekonomika, parzjalment permezz tal-implimentazzjoni tar-riformi
 strutturali u r-rikapitalizzazzjoni selettiva tal-banek; ii) li jiġi
 appoġġat it-tkabbir inklużiv; iii) li jitnaqqsu
 l-vulnerabilitajiet esterni; u iv) li tissaħħaħ
 il-fiduċja tal-investituri u d-donaturi.
 Il-projezzjonijiet
 riveduti jippuntaw lejn bilanċ sinifikanti ta' ħtiġijiet ta' pagamenti
 għall-perjodu 2014-2015, bil-lakuna ġenerali fil-finanzjament estern
 stmata għal USD 4,4 biljun. Din il-lakuna fil-finanzjament hija
 ġeneralment attribwita lil żewġ fatturi; defiċit tal-kont
 kurrenti persistentement kbir u l-ħtieġa li jibnew ir-riżervi
 tal-kambju barranin matul il-perjodu 2014-2015. Bir-rendiment
 tal-iżborżi taħt l-SBA u s-Self għall-Politika
 tal-Iżvilupp tal-Bank Dinji (DPL), it-Tuneżija tiffaċċja
 lakuna residwali ta' finanzjament estern ta' USD 3,0 biljun matul dan
 il-perjodu. L-AMF proposta tal-UE kieku tikkontribwixxi biex tkopri xi
 10,8 % tal-lakuna residwali fil-finanzjament għall-perjodu 2014-2015.
 · Id-dispożizzjonijiet eżistenti fil-qasam tal-proposta
 Xejn
 · Il-konsistenza ma’ politiki u għanijiet oħra tal-Unjoni
 L-UE tfittex li
 tiżviluppa relazzjoni mill-qrib mat-Tuneżija u li tappoġġa
 r-riformi ekonomiċi u politiċi tat-Tuneżija. Fl-1995,
 it-Tuneżija saret l-ewwel pajjiż fin-Nofsinhar tal-Mediterran li
 ffirmat il-Ftehim ta’ Assoċjazzjoni mal-UE. Dan il-ftehim jibqa’
 l-bażi legali għal kooperazzjoni bilaterali. Ir-relazzjonijiet
 bilaterali ssaħħu aktar bil-PEV tal-UE, inkluż permezz
 tal-adozzjoni ta’ Pjanijiet ta’ Azzjoni tal-PEV ta' ħames snin li
 jistabbilixxu għanijiet strateġiċi għal din
 il-kooperazzjoni, li l-aħħar wieħed minnhom ikopri l-2013-2017.
 It-Tuneżija hija wkoll Membru tal-Unjoni għall-Mediterran. Ir-rabtiet
 ekonomiċi mal-UE huma importanti. It-Tuneżija twettaq l-akbar sehem
 tal-kummerċ tagħha mal-UE. Fl-2012, l-UE kienet is-sors ta' 59,3 %
 tal-importazzjonijiet tat-Tuneżija u d-destinazzjoni ta' 68,1 %
 tal-esportazzjonijiet tagħha. It-Tuneżija tiddependi bil-kbir wkoll
 fuq l-UE f’termini ta’ IDB u flussi finanzjarji oħra, ir-rimessi u
 l-influssi tat-turiżmu. It-Tuneżija ffinalizzat it-tneħħija
 tat-tariffi għall-prodotti industrijali fl-2008, biex b'hekk issir l-ewwel
 pajjiż tal-Mediterran li kkonkluda ftehim ta' kummerċ ħieles
 mal-UE. L-UE offriet lit-Tuneżija biex tinnegozja Ftehim ta’ Kummerċ
 Ħieles Profond u Komprensiv bil-għan li tippermetti lis-suq uniku
 tal-UE jkollu l-aċċess sħiħ għat-Tuneżija,
 għalkemm in-negozjati għadhom ma bdewx.
 L-AMF tal-UE
 għandha tikkomplimenta l-għotjiet totali ta' EUR 445 miljun
 immobilizzati taħt l-ENPI u l-Programm SPRING, u b'mod partikolari
 l-kundizzjonalitajiet previsti fil-pakkett PAR III li fih qed tipparteċipa
 l-UE. Se tiġi żgurata kooperazzjoni mill-qrib fl-implimentazzjoni ta’
 dawn iż-żewġ programmi, peress li t-tnejn huma kumplimentari u
 jsaħħu wieħed lill-ieħor. Filwaqt li l-AMF prevista se
 tipprovdi appoġġ għall-bilanċ ta’ pagamenti f'medda qasira
 ta’ żmien, il-kuntratt ta’ bini tal-istat se jappoġġa t-tlestija
 tal-proċess ta’ tranżizzjoni demokratika permezz ta’ miżuri ta’
 governanza ekonomika u politika. Billi tappoġġa l-adozzjoni mill-awtoritajiet
 Tuneżini ta’ qafas xieraq għall-politika makroekonomika u r-riformi
 strutturali, l-AMF tal-UE kieku żżid il-valur miżjud u
 l-effettività tal-involviment tal-UE permezz ta’ strumenti finanzjarji
 oħra. Barra minn hekk, din kieku tikkumplimenta r-riżorsi li
 tqiegħdu għad-dispożizzjoni mill-istituzzjonijiet finanzjarji
 internazzjonali, id-donaturi bilaterali u istituzzjonijiet finanzjarji tal-UE
 oħra, biex b'hekk tikkontribwixxi għall-effettività ġenerali
 tal-pakkett ta’ appoġġ finanzjarju maqbul mill-komunità
 internazzjonali ta’ donaturi wara l-kriżi.
 Bħala
 konklużjoni, filwaqt li t-triq tat-Tuneżija għad-demokrazija
 sħiħa mhix waħda faċli u jibqgħu inċertezzi
 sinifikanti, il-pajjiż ħa passi sinifikanti lejn ir-riforma politika,
 bil-għan li jissaħħu l-istituzzjonijiet u l-mekkaniżmi demokratiċi,
 inkluż sistema parlamentari b’bosta partiti, l-istat tad-dritt u r-rispett
 għad-drittijiet tal-bniedem. Il-pajjiż qed jipprevedi wkoll programm
 ta' riforma ekonomika mmirat lejn l-istabbiliment ta' mudell ta' tkabbir sostenibbli,
 li jiġġenera l-impjiegi u ekwitabbli.
 Il-proposta tal-AMF
 hija konsistenti mal-impenn tal-UE li tappoġġa t-tranżizzjoni
 ekonomika u politika tat-Tuneżija. Huwa wkoll konsistenti mal-kliem ta’
 żewġ deċiżjonijiet tal-AMF dwar ir-Repubblika Kirgiża
 u r-Renju Ħaxemita tal-Ġordan[1].
 B'mod partikolari, u kif spjegat f'aktar dettall fid- Dokument ta' Ħidma
 tal-Persunal mehmuż, il-proposta tal-Kummissjoni hija konsistenti
 mal-prinċipji li ġejjin: karattru eċċezzjonali,
 prekundizzjonijiet politiċi, kumplimentarjetà, kundizzjonalità u
 dixxiplina finanzjarja.
 Il-Kummissjoni se
 tkompli tissorvelja u tivvaluta waqt l-operazzjoni tal-AMF li dawn il-kriterji
 jiġu sodisfatti. Dwar il-valutazzjoni tal-prekundizzjonijiet
 politiċi, is-servizzi tal-Kummissjoni se jaħdmu f’kooperazzjoni mill-qrib
 mas-Servizz Ewropew għall-Azzjoni Esterna.
 2. IR-RIŻULTATI
 TAL-KONSULTAZZJONI MAL-PARTIJIET INTERESSATI U TAL-VALUTAZZJONIJIET TAL-IMPATT
 · Il-konsultazzjoni mal-partijiet interessati
 L-assistenza makrofinanzjarja qed
 tingħata bħala parti integrali mill-appoġġ internazzjonali
 għall-istabbilizzazzjoni ekonomika tat-Tuneżija. Fil-preparazzjoni
 ta’ din il-proposta għall-AMF, is-servizzi tal-Kummissjoni kkonsultaw
 mal-Fond Monetarju Internazzjonali u mal-Bank Dinji, li diġà waqqfu
 programmi konsiderevoli għall-iffinanzjar. Il-Kummissjoni kienet ukoll
 f’kuntatt regolari mal-awtoritajiet Tuneżini.
 · Il-ġbir u l-użu tal-kompetenzi
 Sejra titwettaq Valutazzjoni Operattiva li
 tivverifika l-kwalità u l-affidabilità taċ-ċirkwiti finanzjarji
 pubbliċi u l-proċeduri amministrattivi tat-Tuneżija
 mill-Kummissjoni bl-assistenza ta’ esperti esterni matul ix-xahar ta'
 Diċembru 2013.
 · Valutazzjoni tal-impatt
 L-AMF u l-programm ta’ riformi u
 aġġustamenti ekonomiċi assoċjat magħha għandhom
 jgħinu sabiex jittaffew il-ħtiġijiet finanzjarji
 tat-Tuneżija għal terminu ta' żmien qasir, filwaqt li
 jappoġġaw il-miżuri ta’ politika maħsuba biex
 isaħħu l-bilanċ tal-pagamenti u l-pożizzjonijiet fiskali, u
 biex iżidu t-tkabbir sostenibbli kif maqbul mal-FMI. B'mod partikolari,
 din se tgħin biex ittejjeb l-effiċjenza u t-trasparenza
 tal-ġestjoni tal-finanzi pubbliċi; tippromwovi r-riformi fiskali biex
 iżżid il-ġbir tat-taxxa u ttejjeb il-progressività tas-sistema
 tat-taxxa; tappoġġa l-isforzi eżistenti biex
 tissaħħaħ ix-xibka tas-sigurtà soċjali; tippromwovi
 r-riformi tas-suq tax-xogħol (biex jitnaqqas il-qgħad u jiżdiedu
 r-rati ta' parteċipazzjoni, b'mod partikolari fost in-nisa); u
 tiffaċilita l-adozzjoni ta' miżuri biex jitjieb il-qafas regolatorju
 għall-kummerċ u l-investiment.
 3. L-ELEMENTI LEGALI
 TAL-PROPOSTA
 · Is-sommarju tal-azzjoni proposta
 L-Unjoni Ewropea se tqiegħed l-AMF
 għad-dispożizzjoni tat-Tuneżija għall-ammont massimu totali
 ta’ EUR 250 miljun, ipprovduti fil-forma ta’ self fuq terminu ta’
 żmien medju. L-għanijiet tal-assistenza se jkunu li: (i)
 tikkontribwixxi biex tkopri l-bżonnijiet tat-Tuneżija ta'
 finanzjament estern residwu fl-2014-15, kif identifikat mill-Kummissjoni
 abbażi tal-istimi tal-FMI; (ii) tappoġġa l-isforz ta'
 konsolidazzjoni fiskali u l-istabbilizzazzjoni esterna fil-kuntest tal-programm
 tal-FMI; (iii) tiffaċilita u tinkoraġġixxi l-isforzi
 tal-awtoritajiet tat-Tuneżija biex jimplimentaw miżuri identifikati
 taħt il-Pjan ta' Azzjoni PEV bejn l-UE u t-Tuneżija, u; (iv)
 tappoġġa l-isforzi ta' riforma strutturali mmirati biex itejbu
 l-ġestjoni makroekonomika globali, isaħħu l-governanza u
 t-trasparenza ekonomika, u jtejbu l-kundizzjonijiet għal tkabbir
 sostenibbli.
 L-assistenza hija ppjanata li tiġi
 żborżjata fi tliet pagamenti parzjali ta’ self. L-iżborż
 tal-ewwel pagament parzjali (EUR 90 miljun) huwa mistenni li
 jseħħ f'nofs l-2014. It-tieni pagament parzjali
 (EUR 80 miljun), li jiddependi fuq għadd ta’ miżuri
 politiċi, jista’ jiġi żborżjat lejn tmiem l-2014. It-tielet
 u l-aħħar pagament parzjali (EUR 80 miljun) jista' jkun
 magħmul disponibbli, sakemm il-miżuri ta' politika huma sodisfatti,
 matul l-ewwel nofs tal-2015. L-assistenza se tkun ġestita
 mill-Kummissjoni. Għall-assistenza japplikaw dispożizzjonijiet
 speċifiċi dwar il-prevenzjoni tal-frodi u ta’ irregolaritajiet
 oħrajn, b’mod konsistenti mar-Regolament Finanzjarju.
 Bħalma jiġri s-soltu fl-istrument
 tal-AMF, l-iżborżi se jkunu jiddependu fuq reviżjonijiet
 tal-programm li jsiru b’suċċess skont l-arranġament finanzjarju
 tal-FMI (l-SBA). Barra minn hekk, il-Kummissjoni u l-awtoritajiet Tuneżini
 jaqblu fuq miżuri speċifiċi ta’ riforma strutturali
 fil-Memorandum ta’ Qbil. Il-Kummissjoni se timmira għal riformi
 strutturali mmirati biex itejbu l-ġestjoni makroekonomika globali u
 l-kundizzjonijiet għat-tkabbir sostenibbli (pereżempju; billi jkun
 hemm fil-mira t-trasparenza u l-effiċjenza fil-ġestjoni tal-finanzi
 pubbliċi; ir-riformi fiskali; ir-riformi sabiex tissaħħaħ
 is-sistema ta' protezzjoni soċjali; ir-riformi fis-suq tax-xogħol; u
 r-riformi sabiex jitjieb il-qafas regolatorju għall-kummerċ u
 l-investiment).
 Id-deċiżjoni li tiġi
 żborżjata l-AMF kollha fil-forma ta' self hija ġġustifikata
 mil-livell ta’ żvilupp tat-Tuneżija (kif imkejjel mid-dħul
 tiegħu per capita) u mill-indikaturi tad-dejn tiegħu. Hija wkoll
 konsistenti mat-trattament mogħti lit-Tuneżija mill-Bank Dinji u
 mill-FMI. Tabilħaqq, it-Tuneżija mhux eliġibbli għal
 finanzjament agevolat la mingħand l-IDA u lanqas mingħand
 il-Fiduċjarja tal-FMI għat-Tnaqqis tal-Fqar u għat-Tkabbir.
 · Bażi ġuridika
 Il-bażi
 ġuridika għal din il-proposta hija l-Artikolu 212 tat-TFUE.
 · Il-prinċipju tas-sussidjarjetà
 Il-prinċipju tas-sussidjarjetà japplika
 sal-punt li l-objettivi tar-restawr tal-istabbiltà makroekonomika għal
 perjodu ta’ żmien qasir fit-Tuneżija ma jistgħux jintlaħqu
 biżżejjed mill-Istati Membri waħedhom u jistgħu
 għalhekk jintlaħqu aħjar mill-Unjoni Ewropea. Ir-raġunijiet
 ewlenin huma l-limitazzjonijiet baġitarji ffaċċjati fil-livell
 nazzjonali u l-ħtieġa għal koordinazzjoni b’saħħitha
 tad-donaturi sabiex jitkabbru kemm jista’ jkun l-iskala u l-effettività
 tal-assistenza.
 · Il-prinċipju tal-proporzjonalità
 Il-proposta hija konformi mal-prinċipju
 ta' proporzjonalità: hija tillimita ruħha għall-minimu
 meħtieġ sabiex jintlaħqu l-għanijiet tal-istabbiltà
 makroekonomika fil-perjodu qasir taż-żmien u ma tmurx lil hinn minn
 dak li huwa meħtieġ għal dak l-iskop.
 Kif identifikat mill-Kummissjoni, fuq
 il-bażi tal-istimi tal-FMI fil-kuntest tal-SBA, l-ammont tal-assistenza
 jikkorrispondi għal 10,8 % tad-distakk fil-finanzjament residwu
 għall-perjodu 2014-2015. Meta wieħed iqis l-assistenza mwiegħda
 lit-Tuneżija minn donaturi u kredituri bilaterali u multilaterali
 oħrajn, dan jitqies bħala livell xieraq fil-qsim tal-piż
 għall-UE.
 · L-għażla tal-istrumenti
 Il-finanzjament jew l-assistenza teknika
 għall-proġetti mhux se jkunu adattati jew suffiċjenti biex
 jindirizzaw dawn l-objettivi makroekonomiċi. Il-valur miżjud ewlieni
 tal-AMF, meta mqabbla ma’ strumenti oħrajn tal-UE, huwa li hija ttaffi
 l-limitazzjoni finanzjarja esterna u tgħin sabiex jinħoloq qafas
 makroekonomiku stabbli, inkluż billi tippromwovi bilanċ tal-pagamenti
 u sitwazzjoni baġitarja sostenibbli, kif ukoll qafas xieraq
 għar-riformi strutturali. Billi tgħin biex jiġi stabilit qafas
 ġenerali xieraq għall-politiki makroekonomiċi u strutturali,
 l-AMF tista’ żżid l-effikaċja tal-azzjonijiet iffinanzjati
 fit-Tuneżija bi strumenti finanzjarji oħrajn tal-UE ffokati b’mod
 aktar dejjaq.
 Il-programm propost se jsaħħaħ
 ukoll l-impenn tal-gvern favur ir-riforma u l-aspirazzjoni tiegħu li jkollu
 relazzjonijiet aktar mill-qrib mal-UE. Dan ir-riżultat se jinkiseb, fost
 l-oħrajn, permezz ta’ kundizzjonalità xierqa għall-iżborż
 tal-assistenza. F’kuntest akbar, il-programm se juri lill-pajjiżi
 l-oħra fir-reġjun li l-UE hija lesta tappoġġa pajjiżi
 li jkunu qed jaqbdu triq ċara lejn ir-riformi politiċi, f’mumenti ta’
 diffikultajiet ekonomiċi.
 4. L-IMPLIKAZZJONIJIET
 BAĠITARJI
 L-assistenza
 ppjanata għandha tingħata f’forma ta’ self u għandha tkun
 ffinanzjata permezz ta’ operazzjoni ta’ teħid b'self li l-Kummissjoni se
 twettaq f’isem l-UE. L-ispejjeż baġitarji tal-assistenza se
 jikkorrispondu għall-provvediment, b’rata ta’ 9 %, tal-ammonti
 żborżjati fil-fond ta’ garanzija għal self estern tal-UE,
 mil-linja baġitarja 01 03 06 (“il-provvediment tal-Fond ta’
 Garanzija”)[2]. Jekk wieħed jassumi li l-ewwel u
 t-tieni żborżi ta' self se jsiru fl-2014 għal ammont totali ta'
 EUR 170 miljun u t-tielet żborż ta' self se jsir fl-2015
 għall-ammont ta’ EUR 80 miljun, u skont ir-regoli li jirregolaw
 il-mekkaniżmu tal-fond ta’ garanzija, il-provvediment se jseħħ
 fi ħdan il-baġits tal-2016 u l-2016.
 5. L-ELEMENTI FAKULTATTIVI
 · Il-klawżola ta’ analiżi/reviżjoni/estinzjoni
 Il-proposta tinkludi klawżola sunset.
 L-assistenza makrofinanzjarja proposta għandha tkun disponibbli għal
 sentejn u nofs, li jibdew mill-ewwel jum wara d-dħul fis-seħħ
 tal-Memorandum ta’ Qbil.
 2013/0416 (COD)
 Proposta għal
 DEĊIŻJONI TAL-PARLAMENT EWROPEW
 U TAL-KUNSILL
 li tipprovdi assistenza makrofinanzjarja
 lir-Repubblika tat-Tuneżija
 IL-PARLAMENT
 EWROPEW U L-KUNSILL TA' L-UNJONI EWROPEA,
 Wara li kkunsidraw
 it-Trattat dwar il-Funzjonament tal-Unjoni Ewropea, u b’mod partikolari
 l-Artikolu 212 tiegħu,
 Wara li kkunsidraw
 il-proposta mill-Kummissjoni Ewropea[3],
 Wara li l-abbozz
 tal-att leġislattiv intbagħat lill-parlamenti nazzjonali,
 Waqt li jaġixxu
 skont il-proċedura ordinarja leġiżlattiva[4],
 Billi:
 (1) Ir-relazzjonijiet bejn
 l-Unjoni Ewropea (“l-Unjoni”) u r-Repubblika tat-Tuneżija
 (“it-Tuneżija”) qegħdin jiżviluppaw fi ħdan il-qafas
 tal-Politika Ewropea tal-Viċinat (PEV). Il-Ftehim ta’ Assoċjazzjoni
 Ewro-Mediterranju bejn il-Komunità Ewropea u l-Istati Membri tagħha,
 min-naħa waħda, u t-Tuneżija, min-naħa l-oħra,
 daħal fis-seħħ fl-1 ta’ Marzu 1998. Taħt dan
 il-Ftehim ta' Assoċjazzjoni, it-Tuneżija ffinalizzat
 it-tneħħija tat-tariffi għall-prodotti industrijali fl-2008,
 biex b'hekk it-Tuneżija saret l-ewwel pajjiż Mediterranju li
 daħal f'żona ta' kummerċ ħieles mal-Unjoni. Id-djalogu
 politiku u l-kooperazzjoni ekonomika bilaterali koplew jiżviluppaw
 fil-qafas tal-Pjanijiet ta’ Azzjoni tal-PEV, li l-aktar wieħed
 reċenti li qed jiġi diskuss kieku jkopri l-perjodu 2013-2017.
 (2) L-ekonomija tat-Tuneżija
 kienet affettwata b'mod sinifikanti minn avvenimenti domestiċi relatati
 ma' avvenimenti fin-Nofsinhar tal-Mediterran sa minn tmiem l-2010,
 magħrufa bħala “r-Rebbiegħa Għarbija”, kif ukoll
 mill-inkwiet reġjonali li segwa, b'mod partikolari fil-pajjiż
 ġar, il-Libja. Dawn l-avvenimenti u l-ambjent ekonomiku globali
 dgħajjef, b’mod partikolari r-reċessjoni fiż-Żona tal-Euro
 (is-sieħba kummerċjali u finanzjarja ewlenija tat-Tuneżija),
 kellom impatt negattiv ħafna fuq l-ekonomija Tuneżina, li wassal
 għal tnaqqis fit-tkabbir u ġġenera lakuni esterni kbar
 baġitarji u ta’ finanzjament.
 (3) Wara t-tkeċċija
 tal-President Ben Ali fl-14 ta' Jannar 2011, l-ewwel
 elezzjonijiet ħielsa u demokratiċi tat-Tuneżija seħħew
 fit-23 ta' Ottubru 2011. Assemblea Kostitwenti Nazzjonali ilha
 fis-seħħ minn dakinhar, u għalkemm it-tranżizzjoni politika
 ma kinitx waħda faċli, hemm sforzi miftiehma mill-atturi
 politiċi ewlenin biex jipproċedu bir-riformi lejn sistema demokratika
 bis-sħiħ.
 (4) Minn mindu r-Rebbiegħa
 Għarbija bdiet, l-Unjoni ddikjarat f'diversi okkażjonijiet l-impenn
 tagħha li tappoġġa lit-Tuneżija fi proċess ta’ riforma
 ekonomika u politika tiegħu. Dan l-impenn ġiet affermat
 mill-ġdid fil-konklużjonijiet tal-laqgħa tal-Kunsill ta’
 Assoċjazzjoni bejn l-Unjoni u t-Tuneżija f’Novembru 2012.
 L-appoġġ finanzjarju mill-Unjoni lill-proċess ta’ riforma
 tat-Tuneżija huwa konsistenti mal-politika tal-Unjoni
 għar-reġjun tan-Nofsinhar tal-Mediterranju, kif stabbilit fil-kuntest
 tal-PEV.
 (5) L-assistenza makrofinanzjarja
 tal-Unjoni għandha tkun strument finanzjarju eċċezzjonali mhux
 marbut u mhux speċifikat ta’ għajnuna għall-bilanċi ta’
 pagament li għandu l-għan li jirripristina s-sitwazzjoni finanzjarja
 esterna sostenibbli ta’ benefiċjarju u għandu jappoġġa
 l-implimentazzjoni ta’ programm ta’ politika li jkun fih miżuri ta’
 aġġustament u ta’ riforma strutturali b’saħħithom
 intiżi biex itejbu s-sitwazzjoni tal-bilanċ tal-pagamenti,
 partikolarment matul il-perjodu ta’ applikazzjoni tal-programm, u
 jsaħħu l-implimentazzjoni tal-ftehimiet u tal-programmi rilevanti
 mal-Unjoni.
 (6) F'April 2013,
 l-awtoritajiet tat-Tuneżija u l-Fond Monetarju Internazzjonali (FMI)
 ftiehmu fuq Arranġament mhux prekawzjonarju ta’ Riżerva
 ("il-programm tal-FMI") għall-tliet snin tal-SDR (Drittijiet
 Speċjali ta' Prelevament) ta' 1 150 miljun bħala
 appoġġ għall-programm ta' aġġustamenti u riformi
 ekonomiċi tat-Tuneżija. L-objettivi tal-programm tal-FMI huma
 konsistenti mal-fini tal-assistenza makrofinanzjarja tal-Unjoni, partikolarment
 biex jittaffew diffikultajiet fil-bilanċ tal-pagamenti fuq perjodu qasir
 ta’ żmien, u l-implimentazzjoni ta’ miżuri ta’ aġġustament
 b’saħħithom konsistenti mal-għan tal-assistenza makrofinanzjarja
 tal-Unjoni.
 (7) L-Unjoni għamlet
 disponibbli EUR 290 miljun f’għotjiet għall-perjodu 2011-13
 bil-programm ta’ kooperazzjoni regolari tagħha, biex tappoġġa
 l-aġenda ta’ riforma ekonomika u politika tat-Tuneżija. Barra minn
 hekk, EUR 155 miljun ġew allokati għat-Tuneżija
 mill-2011 sal-2013 bil-programm "Appoġġ għas-sħubija,
 ir-riformi u t-tkabbir inklużiv" (SPRING).
 (8) F'Awwissu 2013, fid-dawl
 tas-sitwazzjoni ekonomika u prospetti li kienu dejjem sejrin għall-agħar
 it-Tuneżija talbet lill-Unjoni għall-assistenza makrofinanzjarja.
 (9) Minħabba li
 t-Tuneżija hija pajjiż kopert mill-PEV, din għandha tkun
 ikkunsidrata bħala eliġibbli biex tirċievi l-assistenza
 makrofinanzjarja tal-Unjoni.
 (10) Minħabba li għad
 hemm differenza residwa sinifikanti fil-finanzjament estern fil-bilanċ
 tal-pagamenti tat-Tuneżija lil hinn mir-riżorsi pprovduti mill-FMI u
 istituzzjonijiet multilaterali oħrajn, l-assistenza makrofinanzjarja
 tal-Unjoni li għandha tingħata lit-Tuneżija (“l-assistenza
 makrofinanzjarja tal-Unjoni”), fiċ-ċirkostanzi eċċezzjonali
 attwali qed titqies li tkun tweġiba xierqa għat-talba
 tat-Tuneżija biex tiġi appoġġata l-istabilizzazzjoni
 ekonomika flimkien mal-programm tal-FMI. L-assistenza makrofinanzjarja tal-Unjoni
 għandha tgħin l-aġenda tal-istabbilizzazzjoni ekonomika u
 tar-riforma strutturali tat-Tuneżija, filwaqt li tissuplimenta
 ir-riżorsi li huma disponibbli taħt l-arranġament finanzjarju
 tal-FMI.
 (11) L-assistenza makrofinanzjarja
 tal-Unjoni għandha jkollha l-għan li tappoġġa r-ripristinar
 tas-sostenibilità tas-sitwazzjoni finanzjarja esterna għat-Tuneżija,
 u b’hekk tappoġġa l-iżvilupp ekonomiku u soċjali
 tagħha.
 (12) Id-determinazzjoni tal-ammont
 tal-assistenza makrofinanzjarja tal-Unjoni għandha tkun ibbażata fuq
 valutazzjoni kwantitattiva kompleta tal-ħtiġijiet ta’ finanzjament
 estern residwu tat-Tuneżija u għandha tqis il-kapaċità
 tagħha ta’ awtofinanzjament bir-riżorsi proprji, partikolarment
 ir-riservi internazzjonali għad-dispożizzjoni tagħha. L-assistenza
 makrofinanzjarja tal-Unjoni għandha tikkomplimenta l-programmi u
 r-riżorsi pprovduti mill-FMI u l-Bank Dinji. Id-determinazzjoni tal-ammont
 tal-assistenza tieħu wkoll kont ta’ kontribuzzjonijiet finanzjarji
 mistennija mingħand donaturi multilaterali u l-ħtieġa li
 tiġi żgurata l-kondiviżjoni ġusta tal-piż bejn
 l-Unjoni u donaturi oħrajn, kif ukoll l-implimentazzjoni diġà
 eżistenti tal-istrumenti ta’ finanzjament esterni l-oħrajn tal-Unjoni
 fit-Tuneżija u l-valur miżjud tal-involviment ġenerali tal-Unjoni.
 (13) Il-Kummissjoni għandha
 tiżgura li l-assistenza makrofinanzjarja tal-Unjoni tkun legalment u
 sostanzjalment konformi mal-prinċipji, objettivi u miżuri ewlenin
 meħuda fl-oqsma differenti tal-azzjoni esterna u linji ta’ politika oħra
 rilevanti tal-Unjoni.
 (14) L-assistenza makrofinanzjarja
 tal-Unjoni għandha tappoġġa l-politika esterna tal-Unjoni lejn
 it-Tuneżija. Is-servizzi tal-Kummissjoni u s-Servizz Ewropew
 għall-Azzjoni Esterna għandhom jaħdmu mill-qrib matul
 l-operazzjoni ta’ assistenza makrofinanzjarja kollha bil-għan li
 jikkoordinaw il-politika esterna tal-Unjoni u li jiggarantixxu l-konsistenza
 tagħha.
 (15) L-assistenza makrofinanzjarja
 tal-Unjoni għandha tappoġġa l-impenn tat-Tuneżija
 fir-rigward tal-valuri kondiviżi mal-Unjoni, fosthom id-demokrazija,
 l-istat tad-dritt, il-governanza tajba, ir-rispett għad-drittijiet
 tal-bniedem, l-iżvilupp sostenibbli u t-tnaqqis tal-faqar, kif ukoll
 l-impenn tagħha u l-prinċipji ta’ kummerċ miftuħ,
 ibbażat fuq regoli u ġust.
 (16) Prekundizzjoni
 għall-għoti tal-assistenza makrofinanzjarja tal-Unjoni għandha
 tkun li t-Tuneżija tirrispetta l-mekkaniżmi demokratiċi
 effettivi, inklużi s-sistema parlamentari b’diversi partiti, l-istat
 tad-dritt u tiggarantixxi r-rispett għad-drittijiet tal-bniedem. Barra
 minn hekk, l-objettivi speċifiċi tal-assistenza makrofinanzjarja
 tal-Unjoni għandhom ikunu li jssaħħu l-effiċjenza,
 it-trasparenza u r-responsabbiltà fis-sistemi tal-ġestjoni tal-finanzi
 pubbliċi fit-Tuneżija, u sabiex jiġu promossi r-riformi
 strutturali li għandhom l-għan li jappoġġaw it-tkabbir
 sostenibbli u inklussiv, il-ħolqien tax-xogħol u l-konsolidazzjoni
 fiskali. Kemm it-twettiq tal-prekundizzjoni kif ukoll il-ksib ta’ dawk
 l-objettivi għandhom jiġu regolarment sorveljati mill-Kummissjoni.
 (17) Biex ikun żgurat li
 l-interessi finanzjarji tal-Unjoni konnessi mal-assistenza makrofinanzjarja
 tal-Unjoni jiġu mħarsa b’mod effiċjenti, it-Tuneżija
 għandha tieħu miżuri xierqa fir-rigward tal-prevenzjoni ta’, u
 l-ġlieda kontra l-frodi, il-korruzzjoni u kull irregolarità oħra
 marbuta mal-assistenza. Barra minn hekk, għandu jsir provvediment biex
 il-Kummissjoni twettaq kontrolli u biex il-Qorti Ewropea tal-Awdituri twettaq
 il-verifiki.
 (18) Ir-rilaxx tal-assistenza
 makrofinanzjarja tal-Unjoni huwa mingħajr preġudizzju
 għas-setgħat tal-Parlament Ewropew u tal-Kunsill.
 (19) L-ammonti li għandhom
 jiġu pprovduti meħtieġa għall-assistenza makrofinanzjarja
 għandhom ikunu konsistenti mal-approprjazzjonijiet baġitarji definiti
 fil-qafas finanzjarju pluriennali.
 (20) L-assistenza makrofinanzjarja
 tal-Unjoni għandha tiġi ġestita mill-Kummissjoni. Sabiex ikun
 żgurat li l-Parlament Ewropew u l-Kunsill jkunu jistgħu jsegwu
 l-implimentazzjoni ta’ din id-Deċiżjoni, il-Kummissjoni għandha
 tinfurmahom regolarment bl-iżviluppi marbutin mal-assistenza u
 tipprovdilhom id-dokumenti rilevanti.
 (21) Sabiex jiġu żgurati
 kundizzjonijiet uniformi għall-implimentazzjoni ta' din
 id-Deċiżjoni, il-Kummissjoni għandha tingħata
 s-setgħat ta' implimentazzjoni. Dawk is-setgħat għandhom
 jiġu eżerċitati skont ir-Regolament (KE) Nru 182/2011
 tal-Parlament Ewropew u tal-Kunsill[5].
 (22) L-assistenza makrofinanzjarja
 tal-Unjoni għandha tkun soġġetta għal kundizzjonijiet ta’
 politika ekonomika, li għandhom jiġu stabbiliti f’Memorandum ta’
 Qbil. Sabiex jiġu żgurati kundizzjonijiet uniformi
 għall-implimentazzjoni u għal raġunijiet ta’ effiċjenza,
 il-Kummissjoni għandha tingħata s-setgħa li tinnegozja dawn
 il-kundizzjonijiet mal-awtoritajiet Tuneżini taħt is-superviżjoni
 tal-kumitat tar-rappreżentanti tal-Istati Membri previst mir-Regolament
 (UE) Nru 182/2011. Skont dak ir-Regolament„ il-proċedura
 konsultattiva għandha, bħala regola ġenerali, tapplika
 fil-każijiet kollha ħlief kif previst f’dak ir-Regolament. Meta
 jiġi kkunsidrat l-impatt potenzjalment importanti tal-assistenza ta’ aktar
 minn EUR 90 miljun, huwa adatt li l-proċedura ta’ eżami
 tintuża għal operazzjonijiet li jeċċedu dak il-limitu.
 B’kont meħud tal-ammont ta’ assistenza makrofinanzjarja tal-Unjoni
 lit-Tuneżija, il-proċedura ta' eżami għandha tapplika għall-adozzjoni
 tal-Memorandum ta’ Qbil, jew għal kwalunkwe tnaqqis, suspensjoni jew
 tħassir tal-assistenza.
 ADOTTAW DIN ID-DEĊIŻJONI:
 Artikolu 1
 1. L-Unjoni tagħmel
 l-assistenza finanzjarja disponibbli għat-Tuneżija
 ("l-assistenza makrofinanzjarja tal-Unjoni") bl-ammont massimu ta'
 EUR 250 miljun, sabiex jiġu appoġġati l-istabbiltà
 ekonomika u r-riformi tat-Tuneżija. L-assistenza tikkontribwixxi biex
 tkopri l-ħtiġijiet tat-Tuneżija għall-bilanċ tal-pagamenti
 kif inhuma identifikati fil-programm tal-FMI.
 2. L-ammont sħiħ
 tal-assistenza makrofinanzjarja tal-Unjoni jkun ipprovdut lit-Tuneżija
 fil-forma ta’ self. Il-Kummissjoni tingħata s-setgħa, f’isem
 l-Unjoni, biex tissellef il-fondi meħtieġa mis-swieq kapitali jew
 minn istituzzjonijiet finanzjarji u ssellifhom lit-Tuneżija. Is-self
 ikollu maturità massima ta’ 15-il sena.
 3. L-għoti tal-assistenza
 makrofinanzjarja tal-Unjoni jkun ġestit mill-Kummissjoni b'mod li jkun
 konsistenti mal-ftehimiet jew l-akkordji li ntleħqu bejn l-FMI u
 t-Tuneżija , u bil-prinċipji ewlenin u l-objettivi tar-riformi
 ekonomiċi stipulati fil-Ftehim ta' Assoċjazzjoni bejn l-UE u
 t-Tuneżija u l-Pjan ta' Azzjoni bejn l-UE u t-Tuneżija
 għall-2013 u l-2017 miftiehmin skont il-PEV. Il-Kummissjoni tinforma
 regolarment lill-Parlament Ewropew u lill-Kunsill dwar l-iżviluppi
 fir-rigward tal-assistenza makrofinanzjarja tal-Unjoni, inkluż
 l-iżborż tagħha, u tipprovdi lil dawk l-istituzzjonijiet
 id-dokumenti rilevanti fi żmien debitu.
 4. L-assistenza makrofinanzjarja
 tal-Unjoni tkun disponibbli, għal perjodu ta' sentejn u nofs, mill-ewwel
 jum wara d-dħul fis-seħħ tal-Memorandum ta' Qbil imsemmi
 fl-Artikolu 3(1).
 5. Fejn il-ħtiġijiet
 ta’ finanzjament tat-Tuneżija jonqsu b’mod fundamentali matul il-perjodu
 ta' l-iżborż tal-assistenza makrofinanzjarja tal-Unjoni meta mqabbel
 mal-previżjonijiet inizjali, il-Kummissjoni, waqt li taġixxi
 f’konformità mal-proċedura ta' eżami msemmija fl-Artikolu 7(2),
 tnaqqas l-ammont tal-assistenza jew tissospendiha jew tħassarha.
 Artikolu 2
 Prekundizzjoni għall-għoti tal-assistenza
 makrofinanzjarja tal-Unjoni tkun li t-Tuneżija tirrispetta
 l-mekkaniżmi demokratiċi effettivi, inklużi s-sistema
 parlamentari b’diversi partiti, l-istat tad-dritt u tiggarantixxi r-rispett
 għad-drittijiet tal-bniedem. Il-Kummissjoni tissorvelja t-twettiq ta’ din
 il-prekundizzjoni matul iċ-ċiklu tal-ħajja sħiħ
 tal-assistenza makrofinanzjarja tal-Unjoni. Dan l-Artikolu jiġi applikat
 f’konformità mad-Deċiżjoni tal-Kunsill 2010/427/UE[6].
 Artikolu 3
 1. Il-Kummissjoni, f’konformità
 mal-proċedura ta' eżami msemmija fl-Artikolu 7(2), tilħaq
 ftehim mal-awtoritajiet Tuneżini dwar politika ekonomika u kundizzjonijiet
 finanzjarji definiti b’mod ċar, ikkonċentrati fuq riformi strutturali
 u finanzi pubbliċi sodi, li l-assistenza makrofinanzjarja tal-Unjoni
 għandha tkun soġġetta għalihom, li għandhom
 jitniżżlu f’Memorandum ta’ Qbil ("il-Memorandum ta’ Qbil")
 li jinkludi perjodu taż-żmien għat-twettiq ta’ dawk
 il-kundizzjonijiet. Il-politika ekonomika u l-kundizzjonijiet finanzjarji
 stabbiliti fil-Memorandum ta’ Qbil ikunu konsistenti mal-ftehimiet jew
 l-arranġamenti msemmija fl-Artikolu 1(3) inklużi l-programmi ta’
 aġġustament makroekonomiku u ta’ riforma strutturali implimentati
 mit-Tuneżija, bl-appoġġ tal-FMI.
 2. Dawn il-kundizzjonijiet
 jimmiraw, b'mod partikolari, li jsaħħu l-effiċjenza,
 it-trasparenza u r-responsabbiltà tas-sistemi ta' ġestjoni tal-finanzi
 pubbliċi fit-Tuneżija, inkluż l-użu tal-assistenza
 makrofinanzjarja mill-Unjoni. Il-progress rigward il-ftuħ reċiproku
 tas-suq, l-iżvilupp ta’ kummerċ ġust u bbażat fuq ir-regoli
 u prijoritajiet oħrajn fil-kuntest tal-politika esterna tal-Unjoni
 jitqiesu wkoll b’mod debitu fit-tfassil tal-miżuri ta’ politika. Il-progress
 biex jintlaħqu dawk l-objettivi jiġi mmonitorjat regolarment
 mill-Kummissjoni.
 3. It-termini finanzjarji
 ddettaljati tal-assistenza makrofinanzjarja tal-Unjoni jiġu stipulati fi
 Ftehim tas-Self li għandu jintlaħaq bejn il-Kummissjoni u
 l-awtoritajiet Tuneżini.
 4. Il-Kummissjoni tivverifika f’intervalli
 regolari li l-kundizzjonijiet tal-Artikolu 4(3) jibqgħu jiġu
 sodisfatti, inkluż li l-politiki ekonomiċi tat-Tuneżija jkunu
 f’konformità mal-objettivi tal-assistenza makrofinanzjarja tal-Unjoni. Hija u
 tagħmel dan, il-Kummissjoni tikkoordina mill-qrib mal-FMI u mal-Bank Dinji
 u, fejn ikun meħtieġ, mal-Parlament Ewropew u l-Kunsill.
 Artikolu 4
 1. Soġġett
 għall-kundizzjonijiet tal-paragrafu 3, l-assistenza makrofinanzjarja
 tal-Unjoni tkun disponibbli mill-Kummissjoni fi tliet pagamenti ta’ self. Id-daqs
 ta' kull pagament jiġi stabbilit fil-Memorandum ta' Qbil.
 2. L-ammonti tal-assistenza
 makrofinanzjarja tal-Unjoni jiġu pprovduti, fejn meħtieġ,
 f’konformità mar-Regolament tal-Kunsill (KE, Euratom) Nru 480/2009[7].
 3. Il-Kummissjoni
 tiddeċiedi dwar ir-rilaxx tal-pagamenti soġġetti
 għat-twettiq tal-kundizzjonijiet kollha li ġejjin:
 (a)
 il-prerekwiżit stabbilit fl-Artikolu 2;
 (b)
 rekord sodisfaċenti kontinwu
 fl-implimentazzjoni ta’ programm ta’ politika li fih miżuri ta’
 aġġustament u ta’ riforma strutturali b’saħħithom
 appoġġati minn arranġament ta’ kreditu mill-FMI mhux
 prekawzjonarju; u
 (c)
 l-implimentazzjoni, f'perjodu ta’ żmien
 speċifiku, tal-politika tal-ekonomija u l-kundizzjonijiet finanzjarji
 miftehma fil-Memorandum ta’ Qbil.
 L-iżborż tat-tieni pagament parzjali
 jseħħ mill-inqas tliet xhur wara li jsir l-ewwel pagament parzjali.
 L-iżborż tat-tielet pagament ma jsirx qabel tliet xhur wara li jkun
 sar it-tieni pagament.
 4. Meta l-kundizzjonijiet
 tal-paragrafu 3 ma jiġux sodisfatti, il-Kummissjoni temporanjament
 tissospendi jew tikkanċella l-iżborż tal-assistenza
 makrofinanzjarja tal-Unjoni. F’tali każijiet, hija tikkomunika
 r-raġunijiet għal dik is-sospensjoni jew dak it-tħassir
 lill-Parlament Ewropew u lill-Kunsill.
 5. L-assistenza makrofinanzjarja
 titħallas lill-Bank Ċentrali tat-Tuneżija. Suġġetti
 għad-dispożizzjonijiet li jridu jiġu miftiehma fil-Memorandum
 ta’ Qbil, inkluża konferma tal-ħtiġijiet finanzjarji
 baġitarji residwi, il-fondi tal-Unjoni jistgħu jiġu ttrasferiti
 lill-Ministeru tal-Finanzi tat-Tuneżija bħala l-benefiċjarju
 aħħari.
 Artikolu 5
 1. L-operazzjonijiet
 tal-għoti jew ta’ self marbutin mal-assistenza makrofinanzjarja tal-Unjoni
 jsiru fil-munita euro bl-użu tal-istess data tal-valur u ma għandhomx
 jinvolvu lill-Unjoni fit-trasformazzjoni tal-maturitajiet, jew jesponuha
 għal kwalunkwe riskju marbut mar-rata tal-kambju jew mar-rata
 tal-imgħax, jew għal kwalunkwe riskju kummerċjali ieħor.
 2. Fejn iċ-ċirkostanzi
 jippermettu, u jekk it-Tuneżija titlob dan, il-Kummissjoni tista’
 tieħu l-passi meħtieġa biex tiżgura li tiddaħħal
 klawżola dwar ir-rimborż bikri fit-termini u l-kundizzjonijiet
 tas-self u li din tkun appoġġata minn klawżola korrispondenti
 fit-termini u l-kundizzjonijiet tal-operazzjonijiet tat-teħid ta’ self.
 3. Fejn iċ-ċirkostanzi
 jippermettu titjib fir-rata tal-imgħax tas-self, u jekk it-Tuneżija
 titlob dan, il-Kummissjoni tista’ tiddeċiedi li tiffinanzja mill-ġdid
 it-teħid ta' self inizjali kollu jew parti minnu jew tista' tirristruttura
 l-kundizzjonijiet finanzjarji korrispondenti. L-operazzjonijiet ta’
 finanzjament mill-ġdid jew ta’ ristrutturar jitwettqu skont
 il-paragrafi 1 u 4 u ma għandux ikollhom l-effett li jestendu
 l-maturità tat-teħid ta' self ikkonċernat jew li jżidu l-ammont
 ta’ kapital pendenti fid-data tal-finanzjament mill-ġdid jew
 tar-ristrutturar.
 4. L-ispejjeż kollha
 sostnuti mill-Unjoni li huma relatati mal-operazzjonijiet tal-għoti jew
 tat-teħid ta' self skont din id-Deċiżjoni jiġġarrbu
 mit-Tuneżija.
 5. Il-Kummissjoni tinforma
 lill-Parlament Ewropew u lill-Kunsill dwar l-iżviluppi fl-operazzjonijiet
 imsemmija fil-paragrafi 2 u 3.
 Artikolu 6
 1. L-assistenza makrofinanzjarja
 tal-Unjoni tiġi implimentata f’konformità mar-Regolament (UE, Euratom)
 Nru 966/2012 tal-Parlament Ewropew u tal-Kunsill[8] u r-Regolament ta’
 Delega tal-Kummissjoni (UE) Nru 1268/2012[9].
 2. L-implimentazzjoni
 tal-assistenza makrofinanzjarja tal-Unjoni tkun taħt ġestjoni
 diretta.
 3. Il-Memorandum ta’ Qbil u
 l-Ftehim tas-Self li jridu jiġu miftehma mal-awtoritajiet Tuneżini
 jkun fihom dispożizzjonijiet:
 (a)
 li jiżguraw li t-Tuneżija tivverifika
 regolarment li l-finanzjament ipprovdut mill-baġit tal-Unjoni ntuża
 kif suppost, li din tieħu miżuri xierqa biex tipprevjeni
 l-irregolaritajiet u l-frodi u, jekk ikun meħtieġ, tieħu azzjoni
 legali biex tirkupra kwalunkwe fondi pprovduti skont din id-Deċiżjoni
 li jkunu ġew approprjati ħażin;
 (b)
 li jiżguraw il-protezzjoni tal-interessi
 finanzjarji tal-Unjoni, b’mod partikolari billi jipprevedu miżuri
 speċifiċi fir-rigward tal-prevenzjoni ta’, u l-ġlieda kontra
 l-frodi, il-korruzzjoni u kwalunkwe irregolarità oħra li taffettwa
 l-assistenza makrofinanzjarja tal-Unjoni, f’konformità mar-Regolament
 tal-Kunsill (KE, Euratom) Nru 988/95[10],
 ir-Regolament tal-Kunsill (Euratom, KE) Nru 2185/96[11] u r-Regolament (UE,
 Euratom) Nru 883/2013 tal-Parlament Ewropew u tal-Kunsill[12];
 (c)
 li jawtorizzaw espressament lill-Kummissjoni,
 inkluż l-Uffiċċju Ewropew Kontra l-Frodi, jew
 lir-rappreżentanti tagħha biex iwettqu verifiki u spezzjonijiet fuq
 il-post;
 (d)
 li jawtorizzaw espressament lill-Kummissjoni u
 lill-Qorti Ewropea tal-Awdituri biex iwettqu eżerċizzju tal-awditjar
 matul u wara l-perjodu ta’ disponibbiltà tal-assistenza makrofinanzjarja
 tal-Unjoni, inklużi verifiki ta’ dokumenti u verifiki fil-post bħal
 pereżempju valutazzjonijiet operattivi;
 (e)
 li jiżguraw li l-Unjoni tkun intitolata
 għar-ripagament bikri tas-self fejn ikun ġie stabbilit li,
 fir-rigward tal-ġestjoni tal-assistenza makrofinanzjarja tal-Unjoni,
 it-Tuneżija tkun involuta fi kwalunkwe att ta’ frodi jew ta’ korruzzjoni
 jew fi kwalunkwe attività illegali oħra li tagħmel ħsara
 lill-interessi finanzjarji tal-Unjoni.
 4. Matul l-implimentazzjoni
 tal-assistenza makrofinanzjarja tal-Unjoni, il-Kummissjoni tissorvelja, permezz
 ta’ valutazzjonijiet operattivi, il-validità tal-arranġamenti finanzjarji
 tat-Tuneżija, il-proċeduri amministrattivi u l-mekkaniżmi ta’
 kontroll interni u esterni li huma rilevanti għall-assistenza.
 Artikolu 7
 1. Il-Kummissjoni tkun assistita
 minn kumitat. Dak il-kumitat ikun kumitat fit-tifsira tar-Regolament (UE)
 Nru 182/2011.
 2. Meta ssir referenza għal
 dan il-paragrafu, japplika l-Artikolu5tar-Regolament (UE)
 Nru 182/2011.
 Artikolu 8
 1. Sat-30 ta’ Ġunju
 ta’ kull sena, il-Kummissjoni tibgħat lill-Parlament Ewropew u
 lill-Kunsill rapport dwar l-implimentazzjoni ta’ din id-Deċiżjoni
 fis-sena ta’ qabel, inkluża evalwazzjoni ta’ dik l-implimentazzjoni.
 Ir-rapport:
 (a)
 jeżamina l-progress li sar fl-implimentazzjoni
 tal-assistenza makrofinanzjarja tal-Unjoni;
 (b)
 jivvaluta s-sitwazzjoni ekonomika u l-prospetti
 tat-Tuneżija, kif ukoll il-progress li sar fl-implimentazzjoni
 tal-miżuri ta’ politika msemmija fl-Artikolu 3(1);
 (c)
 jindika r-rabta bejn il-kundizzjonijiet
 tal-politika ekonomika stipulati fil-Memorandum ta’ Qbil, il-prestazzjoni
 ekonomika u fiskali attwali tat-Tuneżija u d-deċiżjonijiet
 tal-Kummissjoni li tirrilaxxa l-pagamenti tal-assistenza makrofinanzjarja
 tal-Unjoni.
 2. Sa mhux aktar tard minn
 sentejn wara li jiskadi l-perjodu ta’ disponibbiltà msemmi
 fl-Artikolu 1(4), il-Kummissjoni tibgħat rapport ta’ evalwazzjoni ex
 post lill-Parlament Ewropew u lill-Kunsill, li jivvaluta r-riżultati u
 l-effiċjenza tal-assistenza makrofinanzjarja kompleta tal-Unjoni u sa
 liema punt din ikkontribwiet għall-objettivi tal-assistenza.
 Artikolu 9
 Din
 id-Deċiżjoni tidħol fis-seħħ fit-tielet jum wara dak
 tal-pubblikazzjoni tagħha f'Il-Ġurnal Uffiċjali tal-Unjoni
 Ewropea.
 Magħmul fi Brussell,
 Għall-Parlament Ewropew Għall-Kunsill
 Il-President Il-President
 DIKJARAZZJONI FINANZJARJA
 LEĠIŻLATTIVA
 1. QAFAS
 TAL-PROPOSTA/INIZJATTIVA
 1.1. Titolu tal-proposta/inizjattiva:
 1.2. Il-qasam/l-oqsma
 politiku/politiċi kkonċernati fl-istruttura ABM/ABB
 1.3. In-natura
 tal-proposta/inizjattiva
 1.4. Objettivi
 1.5. Raġunijiet
 għall-proposta/inizjattiva
 1.6. It-tul
 ta' żmien u l-impatt finanzjarju:
 1.7. Metodu/i
 ta’ ġestjoni previst(i)
 2. MIŻURI TA’
 ĠESTJONI
 2.1. Regoli
 ta' monitoraġġ u rappurtar
 2.2. Sistema
 ta' ġestjoni u kontroll
 2.3. Miżuri
 għall-prevenzjoni ta' frodi u irregolaritajiet:
 3. STIMA TAL-IMPATT FINANZJARJU
 TAL-PROPOSTA/INIZJATTIVA
 3.1. Intestatura/i
 tal-qafas finanzjarju pluriannwali u tal-linja/i baġitarji tan-nefqa
 affettwata
 3.2. L-impatt
 stmat fuq in-nefqa
 3.3. L-impatt stmat fuq
 id-dħul
 DIKJARAZZJONI
 FINANZJARJA LEĠIŻLATTIVA
 1. QAFAS
 TAL-PROPOSTA/INIZJATTIVA
 1.1. Titolu tal-proposta/inizjattiva
 Assistenza makrofinanzjarja lir-Repubblika
 tat-Tuneżija
 1.2. Il-qasam politiku/l-oqsma
 politiċi kkonċernat/i fl-istruttura ABM/ABB[13]
 Qasam politiku: It-Titolu 01 –
 L-Affarijiet Ekonomiċi u Finanzjarji
 Attività: 03 – L-affarijiet ekonomiċi
 u finanzjarji internazzjonali
 1.3. In-natura
 tal-proposta/inizjattiva
 X Il-proposta/inizjattiva tirrigwarda azzjoni
 ġdida
 1.4. Objettivi
 1.4.1. L-objettiv
 strateġiku/objettivi strateġiċi multiannwali tal-Kummissjoni
 fil-mira tal-proposta/inizjattiva
 “Il-promozzjoni tal-prosperità lil hinn mill-UE”
 Il-qasam ewlieni tal-attività marbuta mad-DĠ
 ECFIN huwa dan li ġej:
 1. It-trawwim tal-implimentazzjoni tal-Politika
 Ewropea tal-Viċinat permezz tal-approfondiment tal-analiżi ekonomika
 u t-tisħiħ tad-djalogu politiku kif ukoll bil-konsulenza dwar
 l-aspetti ekonomiċi tal-Pjanijiet ta’ Azzjoni.
 2. L-iżvilupp, il-monitoraġġ u
 l-implimentazzjoni ta’ assistenza makrofinanzjarja għal pajjiżi terzi
 sħab, b’kooperazzjoni mal-istituzzjonijiet finanzjarji internazzjonali
 rilevanti.
 1.4.2. L-objettiv
 speċifiku/objettivi speċifiċi u l-attività(jiet) ABM/ABB
 ikkonċernata/ikkonċernati
 Objettiv speċifiku Nru 1: “Li tingħata assistenza makrofinanzjarja lil pajjiżi terzi
 sabiex isolvu l-kriżijiet tagħhom marbutin mal-bilanċ
 tal-pagamenti u sabiex jerġgħu jistabbilixxu s-sostenibbiltà tad-dejn
 estern”
 Attività (attivitajiet) ABM/ABB
 ikkonċernata/ikkonċernati: Ir-Relazzjonijiet
 Ekonomiċi u Finanzjarji Internazzjonali, il-governanza globali.
 1.4.3. Riżultat(i) u impatt mistenni
 L-assistenza proposta tikkonsisti f’self mill-UE
 ta’ EUR 250 miljun li r-Repubblika tat-Tuneżija
 ("it-Tuneżija"), bl-għan li jikkontribwixxi għal
 sitwazzjoni aktar sostenibbli fil-bilanċ tal-pagamenti. L-assistenza, li
 għandha tingħata fi tliet pagamenti, tgħin lill-pajjiż
 jegħleb it-tbatijiet ekonomiċi u soċjali mġarrba
 minħabba inkwiet domestiku u reġjonali. Hija tippromwovi wkoll
 riformi strutturali mmirati biex iżidu t-tkabbir ekonomiku sostenibbli u biex
 itejbu l-ġestjoni tal-finanzi pubbliċi.
 1.4.4. L-indikaturi
 tar-riżultati u l-impatt
 L-awtoritajiet se jkunu mitluba jirrappurtaw
 lis-servizzi tal-Kummissjoni fuq bażi regolari dwar sett ta’ indikaturi
 kif ukoll jipprovdu rapport komprensiv dwar il-konformità mal-kundizzjonijiet
 mifthiema ta' politika, qabel ma jitħallsu t-tieni u t-tielet pagamenti
 tal-assistenza.
 Is-servizzi tal-Kummissjoni se jkomplu
 jimmonitorjaw il-ġestjoni tal-finanzi pubbliċi, wara l-valutazzjoni
 operattiva taċ-ċirkwiti finanzjarji u l-proċeduri
 amministrattivi fit-Tuneżija, li se jitwettqu fil-preparazzjoni ta’ din
 l-operazzjoni. Id-Delegazzjoni tal-Unjoni Ewropea fit-Tuneżija se
 tipprovdi wkoll rapportar regolari dwar kwistjonijiet li huma rilevanti
 għall-monitoraġġ tal-assistenza. Is-servizzi tal-Kummissjoni se
 jibqgħu f’kuntatt mill-qrib mal-FMI u l-Bank Dinji sabiex jibbenefikaw
 mill-għarfien tagħhom mill-attivitajiet kurrenti fit-Tuneżija.
 Fid-deċiżjoni leġiżlattiva
 proposta huwa previst rapport annwali lill-Kunsill u lill-Parlament Ewropew li
 jkun fih valutazzjoni tal-implimentazzjoni ta' din l-operazzjoni. Evalwazzjoni
 indipendenti ex post dwar l-assistenza se titwettaq fi żmien
 sentejn wara l-iskadenza tal-perjodu ta’ implimentazzjoni.
 1.5. Raġunijiet
 għall-proposta/inizjattiva
 1.5.1. Rekwiżit(i) li
 għandu jiġi/għandhom jiġu sodisfat(i) fi żmien qasir
 jew fit-tul
 L-iżborż tal-assistenza jiddependi fuq
 rekord imgħoddi sodisfaċenti fl-implimentazzjoni tal-Ftehim ta'
 Riżerva (SBA) bejn it-Tuneżija u l-FMI. Barra minn hekk,
 il-Kummissjoni gtiftiehem mal-awtoritajiet tat-Tuneżija dwar
 kundizzjonijiet speċifiċi ta' politika, imniżżla
 f'Memorandum ta' Qbil, li jridu jiġu ssodisfati qabel ma l-Kummissjoni
 tirrilaxxa t-tieni u t-tielet pagamenti.
 1.5.2. Valur miżjud
 tal-involviment tal-UE
 Filwaqt li tgħin lill-pajjiż jegħleb
 ix-xokk ekonomiku kkawżat mit-taqlib domestiku u reġjonali, l-AMF li
 ġiet proposta se tikkontribwixxi biex tippromwovi l-istabblità
 makroekonomika, ir-riformi ekonomiċi u l-progress politiku
 fil-pajjiż. Billi tikkumplimenta r-riżorsi li tqiegħdu
 għad-dispożizzjoni mill-istituzzjonijiet finanzjarji internazzjonali,
 mill-UE u minn donaturi oħrajn, hija se tikkontribwixxi
 għall-effettività ġenerali tal-pakkett ta’ sostenn finanzjarju maqbul
 mill-komunità internazzjonali ta’ donaturi wara l-kriżi.
 Il-programm propost se jsaħħaħ
 ukoll l-impenn tal-gvern favur ir-riforma u l-aspirazzjoni tiegħu li
 jkollu relazzjonijiet aktar mill-qrib mal-UE. Dan ir-riżultat se jinkiseb,
 fost l-oħrajn, permezz ta’ kundizzjonalità xierqa għall-iżborż
 tal-assistenza. F’kuntest akbar, il-programm se juri lill-pajjiżi
 l-oħra fir-reġjun li l-UE hija lesta tappoġġa pajjiżi
 li jkunu qed jaqbdu triq ċara lejn ir-riformi politiċi, f’mumenti ta’
 diffikultajiet ekonomiċi.
 1.5.3. Il-lezzjonijiet meħuda
 minn esperjenzi simili fil-passat
 Sa mill-2004 'l hawn saru b'kollox 15-il
 evalwazzjoni ex post fuq operazzjonijiet ta’ assistenza
 makrofinanzjarja. Dawn l-evalwazzjonijiet sa issa jikkonkludu li
 l-operazzjonijet tal-AMF tabilħaqq jikkontribwixxu, minkejja li xi kultant
 modestament u indirettament, għat-titjib tas-sostenibbiltà esterna,
 għall-istabbilità makroekonomika u għall-kisba ta’ riformi
 strutturali fil-pajjiż riċeventi. Fil-biċċa l-kbira
 tal-każijiet, l-operazzjonijiet tal-AMF kellhom effett pożittiv fuq
 il-bilanċ tal-pagamenti tal-pajjiż benefiċjarju u kkontribwixxew
 biex jonqsu l-pressjonijiet baġitarji. Dawn wasslu wkoll biex ikun hemm
 tkabbir ekonomiku kemxejn ogħla.
 1.5.4. Il-kompatibbiltà u
 s-sinerġija possibbli ma' strumenti oħra xierqa
 L-UE hija fost id-donaturi ewlenin tat-Tuneżija.
 L-Unjoni għamlet disponibbli EUR 290 miljun f’għotjiet
 għall-perjodu 2011-13 bil-kooperazzjoni regolari tagħha, biex
 tappoġġa l-aġenda ta’ riforma politika u ekonomika
 tat-Tuneżija. Barra minn hekk, ġew allokati EUR 140 miljun
 lit-Tuneżija fil-perjodu 2011-13 skont il-programm SPRING.
 Il-valur miżjud ewlieni tal-AMF, meta mqabbel
 ma’ strumenti oħrajn tal-UE, se jkun li hija tgħin sabiex
 jinħoloq qafas makroekonomiku stabbli, inkluż billi tippromwovi
 bilanċ tal-pagamenti u sitwazzjoni baġitarja sostenibbli, kif ukoll
 qafas xieraq għar-riformi strutturali. L-AMF la tipprovdi sostenn
 finanzjarju regolari u lanqas ma hija maħsuba biex tappoġġa
 l-iżvilupp ekonomiku u soċjali tal-pajjiżi riċeventi. L-AMF
 għandha titwaqqaf hekk kif is-sitwazzjoni finanzjarja esterna
 tal-pajjiż tkun reġgħet qabdet triq sostenibbli. Wara, strumenti
 regolari ta’ assistenza b’kooperazzjoni regolari mal-UE huma maħsuba li
 jidħlu fis-seħħ.
 L-AMF hija maħsuba wkoll li tkun
 kumplementari għall-interventi mill-istituzzjonijiet finanzjarji
 internazzjonali, b’mod partikolari għall-programm ta'
 aġġustament u riforma appoġġat mill-SBA tal-FMI u
 għas-Self għall-Politika tal-Iżvilupp tal-Bank Dinji.
 1.6. It-tul ta' żmien u
 l-impatt finanzjarju
 X Proposta/inizjattiva ta' terminu limitat
 X Proposta/inizjattiva fis-seħħ
 għas-sentejn u nofs (2,5) minn meta jidħol fis-seħħ
 il-Memorandum ta’ Qbil, kif imsemmi fl-Artikolu (1.4)
 tad-Deċiżjoni.
 X Impatt finanzjarju mill-2014 sal-2017.
 1.7. Metodu/i ta’ ġestjoni
 previst(i)[14]
 X Ġestjoni diretta ċentralizzata
 mill-Kummissjoni
 2. MIŻURI TA’
 ĠESTJONI
 2.1. Regoli ta'
 monitoraġġ u ta' rappurtar
 Din l-għajnuna hija ta’ natura makroekonomika
 u hija mfassla b’mod li tkun konsistenti mal-programm ekonomiku
 appoġġat mill-FMI. Il-monitoraġġ tal-azzjoni mis-servizzi
 tal-Kummissjoni se jseħħ fuq il-bażi tal-progress
 fl-implimentazzjoni tal-SBA u tal-miżuri ta’ riforma speċifiċi
 li għandhom jiġu miftiehma mal-awtoritajiet Tuneżini
 f’Memorandum ta’ Qbil (ara wkoll il-punt 1.4.4).
 2.2. Sistema ta' ġestjoni u
 ta' kontroll
 2.2.1. Ir-riskju/i identifikat(i)
 Hemm riskji fiduċjarji, politiċi kif
 ukoll ta’ politika marbutin mal-operazzjoni tal-AMF proposta.
 Hemm ir-riskju li l-għajnuna
 makrofinanzjarja, li ma tkunx iddedikata għal spejjeż
 speċifiċi, tista’ tintuża b’mod qarrieqi. F’termini
 ġenerali, dan ir-riskju huwa relatat ma’ fatturi bħalma huma
 l-kwalità tas-sistemi ta’ ġestjoni fil-bank ċentrali u fil-ministeru
 tal-finanzi, kif ukoll ma' kemm huma adattati l-kapaċitajiet ta’ awditjar
 interni u esterni.
 Riskju ieħor ewlieni għall-operazzjoni
 jiġi mill-inċertezza ekonomika u politika reġjonali, b'mod
 partikolari fil-Libja, li għandha implikazzjonijiet diretti
 għall-ekonomija tat-Tuneżija. Fuq il-front domestiku, ir-riskju
 ewlieni huwa l-instabbiltà relatata ma’ diffikultajiet fil-proċess ta’
 riforma politika u ekonomika. L-implimentazzjoni sħiħa
 tal-miżuri ta' riforma u ta' stabbilizzazzjoni appoġġati
 mill-komunità internazzjonali, inkluża l-operazzjoni tal-AMF proposta,
 jistgħu jiġu kompromessi minħabba l-iskuntentizza soċjali.
 Fl-aħħar nett, hemm riskji li
 joħorġu mill-possibbiltà li l-ambjent ekonomiku globali u Ewropew
 jiddgħajjef, u li l-prezzijiet internazzjonali tal-enerġija u
 tal-ikel jiżdiedu.
 2.2.2. Il-metodu/i tal-kontroll
 previst(i)
 L-assistenza makrofinanzjarja se tkun
 suġġetta għal proċeduri ta’ verifika, ta' kontroll u ta'
 awditjar taħt ir-responsabbiltà tal-Kummissjoni, inklużi
 l-Uffiċċju Ewropew ta’ Kontra l-Frodi (l-OLAF), u l-Qorti Ewropea
 tal-Awdituri.
 2.2.3. Spejjeż u
 benefiċċji tal-kontrolli u r-rata probabbli ta' nuqqas ta' komformità
 L-ispejjeż bażiċi
 għall-Kummissjoni relatati mal-metodi ta’ verifika u ta' kontroll, kif
 ukoll l-ispiża tal-Valutazzjoni Operattiva taċ-ċirkwiti
 finanzjarji u amministrattivi mwettqa qabel l-operazzjoni huma deskritti
 fit-Tabella 3.2.1. Barra minn hekk, hemm spejjeż għall-Qorti
 Ewropea tal-Awdituri u għall-possibbiltà ta' interventi mill-OLAF.
 Il-Valutazzjoni Operattiva ma tgħinx biss sabiex jiġu vvalutati
 r-riskji tal-użu ħażin tal-fondi, iżda bħala
 benefiċċju kollaterali din tipprovdi informazzjoni utli dwar
 ir-riformi meħtieġa fil-qasam tal-ġestjoni tal-finanzi
 pubbliċi, li huma riflessi fil-kundizzjonalità tal-politika
 tal-operazzjoni. Dwar ir-rata li probabbilment mhix konformi, ir-riskju ta’
 nuqqas ta’ konformità (fil-forma ta’ nuqqas ta’ ħlas lura tas-self jew
 l-użu ħażin tal-fondi) huwa meqjus bħala baxx, abbażi
 tal-esperjenza bl-istrument tal-AMF sa minn meta nħoloq.
 2.3. Miżuri
 għall-prevenzjoni ta' frodi u irregolaritajiet
 Sabiex jittaffew ir-riskji tal-użu qarrieqi
 se jittieħdu diversi miżuri:
 L-ewwel nett, il-bażi ġuridika proposta
 għall-assistenza makrofinanzjarja lit-Tuneżija tinkludi
 dispożizzjoni dwar il-miżuri għall-prevenzjoni tal-frodi. Dawn
 il-miżuri se jiġu elaborati aktar f’Memorandum ta’ Qbil u fil-Ftehim
 ta' Self, li jipprevedu sensiela ta’ dispożizzjonijiet dwar l-ispezzjoni,
 il-prevenzjoni tal-frodi, l-awditjar, u l-irkupru ta’ fondi f’każ ta’
 frodi jew ta' korruzzjoni. Hu maħsub ukoll li mal-assistenza jintrabtu
 għadd ta’ kundizzjonijiet speċifiċi ta' politika, l-aktar
 fil-qasam tal-ġestjoni tal-finanzi pubbliċi, bl-għan li
 jissaħħu l-effiċjenza, it-trasparenza u r-responsabbiltà.
 It-tieni, qabel ma jintlaħaq ftehim dwar
 il-Memorandum ta’ Qbil, is-servizzi tal-Kummissjoni, bl-appoġġ ta’ esperti
 esterni maħtura kif xieraq, se jwettqu Valutazzjoni Operattiva
 taċ-ċirkwiti finanzjarji u tal-proċeduri amministrattivi li hemm
 fil-Ministeru tal-Finanzi u fil-Bank Ċentrali tat-Tuneżija, biex
 jiġu sodisfatti r-rekwiżiti tar-Regolament Finanzjarju applikabbli
 għall-Baġit Ġenerali tal-Komunitajiet Ewropej. Dan
 ir-rieżami jiddetermina jekk il-qafas għal ġestjoni finanzjarja
 tajba tal-assistenza makrofinanzjarja huwiex effettiv b’mod suffiċjenti
 fit-Tuneżija billi jkopri oqsma bħall-istruttura u l-organizzazzjoni
 tal-ġestjoni, il-ġestjoni u l-kontroll tal-fondi, is-sigurtà
 tas-sistemi tal-IT, il-kapaċità tal-awditjar intern u estern, kif ukoll
 l-indipendenza tal-bank ċentrali. Fid-dawl ta’ din il-valutazzjoni,
 mekkaniżmi speċifiċi li japplikaw għall-ġestjoni
 tal-fondi mill-benefiċjarji jistgħu jiġu introdotti bi ftehim
 mal-awtoritajiet nazzjonali. Barra minn hekk, l-assistenza titħallas
 f'kont dedikat fil-Bank Ċentrali tat-Tuneżija.
 Fl-aħħar
 nett, l-assistenza tkun soġġetta għal proċeduri ta’
 verifika, ta' kontroll u ta' awditjar taħt ir-responsabbiltà
 tal-Kummissjoni, inklużi l-OLAF, u l-Qorti Ewropea tal-Awdituri.
 3. STIMA TAL-IMPATT FINANZJARJU
 TAL-PROPOSTA/INIZJATTIVA
 3.1. L-intestatura/i tal-qafas
 finanzjarju pluriennali u tal-linja baġitarja/linji baġitarji
 tan-nefqa affettwata
 · L-intestaturi baġitjarji eżistenti
 01 03 02: Assistenza makrofinanzjarja
 01 03 06 – Provviżjonament tal-Fond
 ta’ Garanzija[15]
 Skont l-ordni
 tal-intestaturi tal-qafas finanzjarju pluriennali u l-linji baġitjarji.
 L-intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni
 Numru [Deskrizzjoni...............................] || Diff./mhux diff. ([16]) || minn pajjiżi tal-EFTA[17] || minn pajjiżi kandidati[18] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
 4 || 01 03 02 Assistenza makrofinanzjarja || Diff. || LE || LE || LE || LE
 4 || 01 03 06 Provviżjonament tal-Fond ta' Garanzija || Diff. || LE || LE || LE || LE
 01 03 06 –
 Garanzija tal-Unjoni Ewropea għal self tal-UE miġbur
 għall-assistenza makrofinanzjarja lill-pajjiżi terzi: Il-Fond ta’
 Garanzija għall-azzjonijiet esterni għandu jkun proviżjonat
 skont ir-Regolament tal-Fond, kif emendat. Skont dan ir-Regolament,
 l-għotjiet ta’ self huma bbażati fuq l-ammont pendenti fi tmiem
 is-sena. L-ammont tal-provviżjonament jiġi kkalkulat fil-bidu
 tas-sena “n” bħala d-differenza bejn l-ammont fil-mira u l-assi netti
 tal-Fond fi tmiem is-sena “n-1”. Dan l-ammont ta' provviżjonament
 jiddaħħal fis-sena “n” fil-baġit preliminari tas-sena “n+1” u
 jitħallas effettivament fi tranżazzjoni waħda fil-bidu tas-sena
 “n+1” “mill-provviżjonament tal-Fond ta’ Garanzija” (il-linja
 baġitarja 01 03 06). Minħabba f’hekk, għall-kalkolu
 tal-provviżjonament tal-Fond, se jitqies 9 % (massimu ta’ EUR 22,5
 miljun) tal-ammont effettivament imħallas fl-ammont fil-mira fi tmiem
 is-sena “n-1”.
 L-annotazzjoni baġitarja (“p.m.”) li tirrifletti l-garanzija
 baġitarja għas-self se tiġi attivata biss f’każ ta’
 sejħa effettiva għall-garanzija. Mhuwiex mistenni li jkun hemm
 sejħa għall-garanzija baġitarja.
 ̈ ̈Linji baġitarji
 ġodda mitluba: mhux applikabbli.
 3.2. L-impatt stmat fuq in-nefqa
 3.2.1. Sinteżi tal-impatt stmat
 fuq in-nefqa
 f'miljuni ta' EUR (sa tliet punti
 deċimali)
 Intestatura tal-qafas finanzjarju pluriennali: || 4 || || || [Intestatura: [L-UE bħala msieħba globali]
 DĠ: <ECFIN> || || || Sena 2013[19] || Sena 2014 || Sena 2015 || Sena 2016 || Is-sena 2017 || TOTAL
  Approprjazzjonijiet operattivi || || || || || ||
 Linja baġitarja 01 03 06 Il-provviżjonament ta' Fond ta’ Garanzija || Impenji || (1a) || || || || 15,3 || 7,2 || 22,5
 Pagamenti || (2 a) || || || || 15,3 || 7,2 || 22,5
 L-approprjazzjonjiet ta’ natura amministrattiva ffinanzjati mill-pakkett ta’ programmi speċifiċi[20] (valutazzjoni operattiva u evalwazzjoni ex post) || || || || || ||
 Linja baġitarja 01 03 02 || Impenji || (3) || 0,05 || || || 0,15 || || 0,20
 || Pagamenti || (3a) || || 0,05 || || 0,05 || 0,10 || 0,20
 TOTAL tal-approprjazzjonijiet għad-DĠ ECFIN || Impenji || =1+1a +3 || 0,05 || || || 15,45 || 7,2 || 22,7
 Pagamenti || =2+2a +3 || || 0,05 || || 15,35 || 7,3 || 22,7
  TOTAL tal-approprjazzjonijiet operattivi || Impenji || (4) || 0,05 || || || 15,45 || 7,2 || 22,7
 Pagamenti || (5) || || 0,05 || || 15,35 || 7,3 || 22,7
  TOTAL ta' approprjazzjonijiet ta’ natura amministrattiva ffinanzjati mill-pakkett ta' programmi speċifiċi || (6) || || || || || ||
 TOTAL tal-approprjazzjonijiet taħt l-INTESTATURA 4 tal-qafas finanzjarju pluriennali || Impenji || =4+ 6 || 0,05 || || || 15,45 || 7,2 || 22,7
 Pagamenti || =5+ 6 || || 0,05 || || 15,35 || 7,3 || 22,7
 Jekk aktar minn
 intestatura waħda hija affettwata mill-proposta/inizjattiva:
 f'miljuni ta' EUR (sa tliet punti deċimali)
 Intestatura tal-qafas finanzjarju pluriennali: || 5 || || "Nefqa amministrattiva"
 || || || Sena 2013 || Sena 2014 || Sena 2015 || Sena 2016 || Sena 2017 || TOTAL
 DĠ: <.......> || ||
  Riżorsi umani || 0,030 || 0,028 || 0,021 || 0,010 || 0,016 || 0,105
  Nefqa amministrattiva oħra || 0,015 || 0,015 || 0,010 || || || 0,040
 TOTAL tad-DĠ ECFIN || Approprjazzjonijiet || 0,045 || 0,043 || 0,031 || 0,010 || 0,016 || 0,145
 TOTAL tal-approprjazzjonijiet għall-INTESTATURA 5 tal-qafas finanzjarju pluriennali || (Impenji totali = Pagamenti totali) || 0,045 || 0,043 || 0,031 || 0,010 || 0,016 || 0,145
 f'miljuni ta' EUR (sa tliet punti deċimali)
 || || || Sena 2013[21] || Sena 2014 || Sena 2015 || Sena 2016 || Sena 2017 || TOTAL
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju pluriennali || Impenji || 0,095 || 0,043 || 0,031 || 15,46 || 7,216 || 22,845
 Pagamenti || 0,045 || 0,093 || 0,031 || 15,36 || 7,316 || 22,845
 3.2.2. L-impatt stmat fuq
 l-approprjazzjonijiet operattivi
 –
 ̈ Il-proposta/l-inizjattiva ma tirrikjedix l-użu ta'
 approprjazzjonijiet operattivi.
 –
 X Il-proposta/l-inizjattiva teħtieġ
 l-użu ta’ approprjazzjonijiet operattivi, kif spjegat hawn taħt:
 Approprjazzonijiet ta’ impenn f’miljuni ta' EUR (sa
 tliet punti deċimali)
 Indika l-objettivi u r-riżultati ò || || || || || || || ||
 ||
 || || || || || || || || || || || ||
 GĦAN SPEĊIFIKU Nru 1[22] || || || || || || || || || || ||
 || || Is-sena 2013 || Is-sena 2014 || Is-sena 2015 || Is-sena 2016 || Is-sena 2017 || ||
 || Tip || Numru || Spiża || Numru || Spiża || Numru || Spiża || Numru || Spiża || Numru || Spiża || Numru totali || Spiża Totali
 - Output 1 || Valutazzjoni operattivi || 1 || 0,05 || || || || || || || || || 1 || 0,05
 - Output 2 || Evalwazzjoni ex post || || || || || || || 1 || 0,15 || || || 1 || 0,15
 - Output 3 || Provviżjonament tal-Fond ta' Garanzija || || || || || || || 1 || 15,3 || 1 || 7,2 || 2 || 22,5
 Subtotal għall-objettiv speċifiku Nru 1 || 1 || 0,05 || || || || || 2 || 15,45 || 1 || 7,2 || 4 || 22,7
 SPIŻA TOTALI || 1 || 0,05 || || || || || 2 || 15,45 || 1 || 7,2 || 4 || 22,7
 3.2.3. L-impatt stmat fuq
 approprjazzjonijiet ta’ natura amministrattiva
 3.2.3.1. Sommarju
 –
 ̈ Il-proposta/l-inizjattiva ma tirrikjedix l-użu ta'
 approprjazzjonijiet ta' natura amministrattiva
 –
 X Il-proposta/inizjattiva ma tirrikjedix l-użu
 ta' approprjazzjonijiet ta’ natura amministrattiva, kif spjegat hawn taħt:
 f'miljuni ta' EUR (sa
 tliet punti deċimali)
 || Sena 2013[23] || Sena 2014 || Sena 2015 || Sena 2016 || Sena 2017 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6) || TOTAL
 INTESTATURA 5 tal-qafas finanzjarju pluriennali || || || || || || || || ||
 Riżorsi umani || 0,030 || 0,028 || 0,021 || 0,010 || 0,016 || || || || 0,105
 Nefqa amministrattiva oħra || 0,015 || 0,015 || 0,010 || || || || || || 0,040
 Subtotali tal-INTESTATURA 5 tal-qafas finanzjarju pluriennali || 0,045 || 0,043 || 0,031 || 0,010 || 0,016 || || || || 0,145
 Barra l-Intestatura 5[24] tal-qafas finanzjarju pluriennali || || || || || || || || ||
 Riżorsi umani || || || || || || || || ||
 Nefqa oħra ta' natura amministrattiva || || || || || || || || ||
 Subtotal barra mill-INTESTATURA 5 tal-qafas finanzjarju pluriennali || || || || || || || || ||
 TOTAL || 0,045 || 0,043 || 0,031 || 0,010 || 0,016 || || || || 0,145
 L-approprjazzjonijiet
 amministrattivi meħtieġa se jintlaħqu mill-approprjazzjonijiet
 tad-DĠ li huma diġà assenjati għall-ġestjoni tal-azzjoni
 u/jew li ġew riallokati fid-DĠ, flimkien ma’, jekk ikun meħtieġ,
 kwalunkwe allokazzjoni oħra li tista’ tingħata lid-DĠ li jkun
 qed imexxi taħt il-proċedura annwali ta’ allokazzjoni u fid-dawl
 tar-restrizzjonijiet baġitarji.
 3.2.3.2. Ir-rekwiżiti stmati ta’
 riżorsi umani
 –
 ̈ Il-proposta/l-inizjattiva ma teħtiġx l-użu ta' riżorsi
 umani:
 –
 X Il-proposta/l-inizjattiva teħtieġ
 l-użu ta’ riżorsi umani, kif spjegat hawn taħt:
 L-istima għandha tiġi espressa
 f’unitajiet ekwivalenti għal full time
 || Sena 2013 || Sena 2014 || Is-sena 2015 || Is-sena 2016 || Is-sena 2017 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6)
  Postijiet ta' stabbiliment tal-persunal (uffiċjali u aġenti temporanji) ||
 01 01 01 01 (il-Kwartieri Ġenerali u l-Uffiċċji ta' Rappreżentanza tal-Kummissjoni) || 0,227 || 0,212 || 0,159 || 0,076 || 0,121 || || ||
 XX 01 01 02 (Delegazzjonijiet) || || || || || || || ||
 XX 01 05 01 (Riċerka indiretta) || || || || || || || ||
 10 01 05 01 (Riċerka diretta) || || || || || || || ||
  Persunal estern (Ekwivalenti għal Full-Time: FTE)[25]
 XX 01 02 01 (CA, INT, SNE mill-"pakkett globali") || || || || || || || ||
 XX 01 02 02 (CA, INT, JED, LA u SNE fid-delegazzjonijiet) || || || || || || || ||
 XX 01 04 ss[26] || - fil-Kwartieri Ġenerali || || || || || || || ||
 - fid-delegazzjonijiet || || || || || || || ||
 XX 01 05 02 (CA, SNE, INT - Riċerka indiretta) || || || || || || || ||
 10 01 05 02 (CA, INT, SNE - Riċerka diretta) || || || || || || || ||
 Linji baġitarji oħra (speċifika) || || || || || || || ||
 TOTAL || 0,227 || 0,212 || 0,159 || 0,076 || 0,121 || || ||
 XX hija l-qasam
 ta’ politika jew it-titolu baġitarju kkonċernat.
 Ir-riżorsi umani
 meħtieġa jagħmel tajjeb għalihom il-persunal mid-DĠ li
 huwa diġà assenjat għall-immaniġġar tal-azzjoni u/jew li
 ntbagħat jaħdem mad-DĠ, flimkien, jekk ikun meħtieġ,
 ma’ allokoazzjoni addizzjonali li tista’ tingħata lid-DĠ
 tal-ġestjoni skont il-proċedura ta’ allokazzjoni annwali u fid-dawl
 ta’ restrizzjonijiet baġitarji.
 Deskrizzjoni tal-kompiti
 li jridu jitwettqu:
 Uffiċjali u persunal temporanju || Kap tal-Unità: Jissorveljaw u jamministraw l-operazzjoni, jaqblu fuq ir-rapporti ta' analiżi dwar il-Ftehim ta’ Self, imexxu missjonijiet u jevalwaw il-progress rigward il-konformità mal-kundizzjonalità. Desk: It-tħejjija tal-Memorandum ta’ Qbil, il-koordinazzjoni mal-awtoritajiet u mal-istituzzjonijiet finanzjarji internazzjonali, il-koordinazzjoni ma’ esperti esterni għall-valutazzjoni operattiva u għall-evalwazzjoni ex post, it-twettiq ta’ missjonijiet ta’ analiżi u t-tħejjija ta’ rapporti tal-persunal tal-Kummissjoni, it-tħejjija ta’ proċeduri tal-Kummissjoni marbutin mal-ġestjoni tal-assistenza.
 Persunal estern || Mhux applikabbli
 3.2.4. Il-kompatibbiltà mal-qafas
 finanzjarju pluriennali kurrenti
 –
 X Il-proposta/inizjattiva hija kompatibbli
 mal-qafas finanzjarju pluriennali kurrenti
 3.2.5. Kontribuzzjonijiet minn
 partijiet terzi
 –
 X Il-proposta/l-inizjattiva ma tipprevedix
 kofinanzjament minn partijiet terzi.
 3.3. L-impatt stmat fuq
 id-dħul
 X Il-proposta/inizjattiva ma għandhiex
 impatt finanzjarju fuq id-dħul.
 [1] Id-Deċiżjoni Nru 1025/2013/UE
 tat-22 ta' Ottubru 2013 li tipprovdi assistenza makrofinanzjarja
 lir-Repubblika Kirgiża; l-Abbozz ta' Deċiżjoni tipprovdi
 assistenza makrofinanzjarja lir-Renju Ħaxemita tal-Ġordan li
 l-adozzjoni tagħha hija prevista f'Diċembru 2013.
 [2] Il-linja baġitarja 01 04 01 14 issir
 il-linja baġitarja 01 03 06 mill-baġit 2014 'l hemm.
 [3] ĠU C [...], [...], p. [...].
 [4] Pożizzjoni tal-Parlament Ewropew ta’ ... 2012 u
 Deċiżjoni tal-Kunsill ta’ ... 2012.
 [5] Ir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011 li jistabbilixxi
 r-regoli u l-prinċipji ġenerali dwar il-modalitajiet ta’ kontroll
 mill-Istati Membri tal-eżerċizzju mill-Kummissjoni tas-setgħat
 ta’ implimentazzjoni (ĠU L 55, 28.2.2011, p. 13).
 [6] Id-Deċiżjoni tal-Kunsill 2010/427/UE
 tas-26 ta’ Lulju 2010 li tistabbilixxi l-organizzazzjoni u
 l-funzjonament tas-Servizz Ewropew għall-Azzjoni Esterna (ĠU
 L 201, 3.8.2010, p. 30).
 [7] Ir-Regolament tal-Kunsill (KE, Euratom)
 Nru 480/2009 tal-25 ta’ Mejju 2009 li jistabbilixxi Fond
 ta’ Garanzija ghall-azzjonijiet esterni (ĠU L 145, 10.6.2009,
 p. 10).
 [8] Ir-Regolament (UE, Euratom) Nru 966/2012
 tal-Parlament Ewropew u tal-Kunsill tal-25 ta’ Ottubru 2012 dwar
 ir-regoli finanzjarji applikabbli għall-baġit ġenerali
 tal-Unjoni u li jħassar ir-Regolament tal-Kunsill (KE, Euratom)
 Nru 1605/2002 (ĠU L 298,
 26.10.2012, p. 1).
 [9] Ir-Regolament ta’ Delega tal-Kummissjoni (UE)
 Nru 1268/2012 tad-29 ta’ Ottubru 2012 dwar ir-regoli
 tal-applikazzjoni tar-Regolament (UE, Euratom) Nru 966/2012 tal-Parlament
 Ewropew u tal-Kunsill dwar ir-regoli finanzjarji applikabbli
 għall-baġit ġenerali tal-Unjoni (ĠU L 362, 31.12.2012,
 p. 1).
 [10] Ir-Regolament tal-Kunsill (KE, Euratom) Nru 2988/95
 tat-18 ta’ Diċembru 1995 dwar il-protezzjoni tal-interessi
 finanzjarji tal-Komunità Ewropea (ĠU L 312, 23.12.1995, p. 1).
 [11] Ir-Regolament tal-Kunsill (KE, Euratom) Nru 2185/96
 tal-11 ta’ Novembru 1996 dwar il-verifiki u l-ispezzjonijiet fuq
 il-post imwettqa mill-Kummissjoni sabiex tipproteġi l-interessi
 finanzjarji tal-Komunità Ewropea kontra l-frodi u irregolaritajiet oħra
 (ĠU L 292, 15.11.1996, p. 2).
 [12] Ir-Regolament (UE, Euratom) Nru 883/2013
 tal-Parlament Ewropew u tal-Kunsill tal-11 ta’ Settembru 2013
 dwar investigazzjonijiet immexxija mill-Uffiċċju Ewropew Kontra
 l-Frodi (OLAF) u li jħassar ir-Regolament tal-Parlament Ewropew u
 tal-Kunsill (KE) Nru 1073/1999 u r-Regolament tal-Kunsill (Euratom)
 Nru 1074/1999 (ĠU L 248, 18.9.2013, p. 1).
 [13] ABM: Immaniġġar Ibbażat fuq l-Attività –
 ABB: Ibbaġittjar Ibbażat fuq l-Attività.
 [14] Dettalji dwar il-modi ta’ ġestjoni u referenzi
 għar-Regolament Finanzjarju jistgħu jinstabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
 [15] Il-linja baġitarja 01 04 01 14 issir
 il-linja baġitarja 01 03 06 mill-baġit tal-2014 'il
 quddiem.
 [16] Diff.= Approprjazzjonijiet differenzjati / Mhux Diff. =
 Approprjazzjonijiet mhux differenzjati.
 [17] L-EFTA: Assoċjazzjoni Ewropea tal-Kummerċ
 Ħieles.
 [18] Il-pajjiżi kandidati u, meta applikabbli,
 il-pajjiżi kandidati potenzjali mill-Balkani tal-Punent.
 [19] Is-sena N hija s-sena li fiha tibda l-implimentazzjoni
 tal-proposta/inizjattiva.
 [20] Assistenza teknika u/jew amministrattiva u nefqa
 b’appoġġ għall-implimentazzjoni tal-programmi u/jew
 l-azzjonijiet tal-UE (ex linji "BA"), riċerka indiretta,
 riċerka diretta.
 [21] Is-sena N hija s-sena li fiha tibda
 l-implimentazzjoni tal-proposta/inizjattiva.
 [22] Kif deskritt fil-punt 1.4.2. “Obbjettiv(i)
 speċifiku/speċifiċi...”
 [23] Is-sena N hija s-sena li fiha tibda
 l-implimentazzjoni tal-proposta/inizjattiva.
 [24] Assistenza teknika u/jew amministrattiva u nefqa
 b’appoġġ għall-implimentazzjoni tal-programmi u/jew
 l-azzjonijiet tal-UE (ex linji "BA"), riċerka indiretta,
 riċerka diretta.
 [25] CA= Aġent Kuntrattwali; LA = Aġent Lokali;
 SNE=Espert Nazzjonali Ssekondat; INT = persunal tal-aġenzija; JED= Esperti
 Żgħażagħ fid-Delegazzjonijiet.
 [26] Sublimitu għall-persunal estern kopert mill-approprjazzjonijiet
 operattivi (l-ex linji "BA").


type: other

text:
LE INDAGINI FINANZIARIE – L’AMMINISTRAZIONE FINANZIARIA DEVE PROVARE CHE IL CONTO CORRENTE INTESTATO AL TERZO È RICONDUCIBILE AL CONTRIBUENTE ACCERTATO | StudioTosi
 Home News LE INDAGINI FINANZIARIE – L’AMMINISTRAZIONE FINANZIARIA DEVE PROVARE CHE IL CONTO CORRENTE INTESTATO AL TERZO È RICONDUCIBILE AL CONTRIBUENTE ACCERTATO
 NEWSLETTER N.6-2020
 LE INDAGINI FINANZIARIE – L’AMMINISTRAZIONE FINANZIARIA DEVE PROVARE CHE IL CONTO CORRENTE INTESTATO AL TERZO È RICONDUCIBILE AL CONTRIBUENTE ACCERTATO
 Le indagini finanziarie rappresentano uno degli strumenti utilizzati dal Fisco per contrastare l’evasione fiscale.
 L’art. 32, comma 1, n. 2 del D.P.R. n. 600 del 1973 sancisce, infatti, che i dati risultanti dalle movimentazioni bancarie «sono posti a base delle rettifiche e degli accertamenti previsti dagli artt. 38, 39, 40 e 41 se il contribuente non dimostra che ne ha tenuto conto per la determinazione del reddito soggetto ad imposta o che non hanno rilevanza allo stesso fine; alle stesse condizioni sono altresì posti come ricavi a base delle stesse rettifiche ed accertamenti, se il contribuente non ne indica il soggetto beneficiario e sempreché non risultino dalle scritture contabili, i prelevamenti o gli importi riscossi nell’ambito dei predetti rapporti od operazioni per importi superiori a euro 1.000 giornalieri e, comunque, a euro 5.000 mensili».
 Analoga previsione è presente in ambito IVA (art. 51, comma 2, n. 2 del D.P.R. n. 633 del 1972), dove, però, non c’è alcun riferimento ai prelevamenti.
 In sostanza, in ambito tributario, vige una presunzione legale relativa, in virtù della quale per l’Amministrazione finanziaria è sufficiente individuare i versamenti e i prelevamenti che si presume non trovino riscontro nella contabilità; il contribuente, invece, deve fornire la prova contraria e, dunque, deve dimostrare che il movimento è transitato nelle scritture contabili ovvero che è fiscalmente irrilevante.
 Si segnala che tale presunzione non può operare per i prelevamenti di importo giornaliero inferiore a € 1.000 e comunque al di sotto di € 5.000 mensili.
 Le indagini finanziarie possono inoltre estendersi a conti correnti di soggetti terzi.
 La Corte di Cassazione, però, a più riprese, ha stabilito che l’Amministrazione deve dimostrare l’intestazione fittizia del conto o, comunque, la sostanziale riferibilità, al contribuente accertato, del conto intestato al terzo o di singoli dati o elementi di esso e solo laddove tale onere sia stato assolto, allora può operare il meccanismo presuntivo poc’anzi citato.
 Nell’ambito di questo filone si inserisce la recente sentenza n. 33596 del 18 dicembre 2019, in cui i Giudici di legittimità hanno anzitutto ricordato che «sia l’art. 51 DPR 633/1972, sia l’art. 32 n. 7 DPR n. 600/1973, autorizzano l’Ufficio a procedere all’accertamento fiscale anche attraverso indagini su conti correnti bancari formalmente intestati a terzi, quando sussista ragione di ritenere, in base agli elementi indiziari raccolti, che gli stessi sono stati utilizzati per occultare operazioni fiscalmente rilevanti».
 La Corte ha, poi, proseguito affermando che «solo se vi è la dimostrazione della concreta riferibilità delle movimentazioni bancarie alle operazioni societarie trova applicazione l’art. 32, comma 1, n. 2 e 7, DPR n. 600 del 1973, che, attribuendo all’ufficio delle imposte il potere di procedere a accertamenti bancari, prevede espressamente una presunzione legale a carico del contribuente, ciò che comporta una vera e propria inversione dell’onere della prova in forza della quale egli è tenuto a giustificare i vari movimenti bancari e dimostrare che gli stessi sono estranei al reddito non essendo a lui di fatto riferibili, senza che rilevi, in senso contrario, la regolarità formale della documentazione aziendale».
 Tant’è che nel caso sottoposto al vaglio dei Giudici (si trattava di un avviso di accertamento notificato ad una srl, in cui l’Agenzia delle Entrate aveva accertato dei maggiori ricavi sulla base degli accrediti e degli addebiti presenti sui conti correnti dei soci), essi hanno cassato la sentenza di secondo grado, in quanto «Il giudice di appello ... consentendo l’utilizzazione a fini probatori delle movimentazioni dei conti correnti dei soci, per accertare maggiori redditi societari, senza valutare la sussistenza di elementi indiziari che facessero emergere la riferibilità alla società dei conti dei soci, è incorsa in violazione di legge ed ha omesso di esaminare tale fatto decisivo».
 Dunque, l’Amministrazione finanziaria può avviare delle indagini finanziarie su conti correnti bancari formalmente intestati a soggetti terzi, a condizione che dimostri che le movimentazioni siano effettivamente riconducibili alle operazioni societarie.
 Peraltro, si segnala che la stessa Agenzia delle Entrate, con Circolare n. 32 del 198 ottobre 2006, aveva chiarito che spetta all’Ufficio dimostrare «che la titolarità dei rapporti come delle operazioni è “fittizia o comunque è superata”, in relazione alle circostanze del caso concreto».
 La pronuncia della Corte di Cassazione fornisce, pertanto, un importante elemento di difesa, nell’ambito di accertamenti scaturenti da indagini finanziarie.


type: wikipedia

text:
Το τετραγωνικό χιλιόμετρο (km2) είναι μονάδα μέτρησης εμβαδού. Ορίζεται ως το εμβαδό ενός τετραγώνου, η κάθε πλευρά του οποίου έχει μήκος χίλια μέτρα. Χρησιμοποιείται συνήθως για μέτρηση μεγάλων επιφανειών, κυρίως γεωγραφικών (π.χ. χώρες, νησιά, δασικές ή σπανιότερα θαλάσσιες εκτάσεις, λίμνες, παγόβουνα, λεκάνες απορροής ποταμών, έρημοι, μεγάλοι ανοιχτοί χώροι). Το διεθνές σύμβολό του είναι km2, ενώ σε ελληνικά κείμενα, ιδίως παλαιότερα, απαντά το τ.χλμ..
 Ισοδυναμίες
 Ένα τετραγωνικό χιλιόμετρο km2 ισοδυναμεί με:
 Εκατό εκτάρια (ha)
 Ένα εκατομμύριο τετραγωνικά μέτρα (m2)
 Χίλια στρέμματα (= δεκάρια)
 0,3861 τετραγωνικά μίλια (1 τετραγωνικό μίλι mi2 = 2,59 τετραγωνικά χιλιόμετρα km2)
 247,1 έικρ (ac)
 Μονάδες επιφάνειας
 Παραγόμενες μονάδες του SI


text:
Airbaltic pakkumised pärlite müük pärnus / Kümblustünni sisu müük nikon d850 hindi
 Airbaltic pakkumised pärlite müük pärnus. vinüülparkett hind amazon black friday sale india
 Uisud müük tallinn lintvundamendi ehituse hind. pinnase müük saksa dogi müük.kunsti müük tallinnas laste seljakotid müük.lg g4 video lintvundamendi hindi e39 esituled müük
 Best black friday laptop deals nokia 230 müük. hindi rula dene wala song milline macbook osta.black friday newspaper release plaatimistööd grossi deals allahindlused
 Harkila black friday pulmakutse hind. turismimessi pakkumised 2020 longboard video girl.black friday makeup deals 2020 canada viina friday hind krooni ajal.casio kellade müük pulmakutse katuseplekk müük
 Airbaltic pakkumised pärlite müük pärnus
 Airbaltic pakkumised pärlite müük pärnus. weekend shoes sooduskood talude müük.fifa 19 ps4 müük müük hind legs weakness in dogs
 Kangasteljed müük mira x plan hind.Mikroskoop müük osta müük bussipilet mobiiliga pärnus
 Kleidid allahindlus kingitus tüdruksbrale super hind mahnisi indir kaalud müük.Teravilja müük airbaltic pakkumised pärlite müük pärnus võrumaal posta kodu istanbul çekmeköy Jahi müük sjaväe tehnika müükOsta ja myynti pensionäride soodustused audi mulla müük tartumaal jbl charge 3 black friday deals rs5 müük apple black friday 2020 ipad ford galaxy müük samsung a5 unboxing in hindi Dell autod xps 15 müük pakkumised töötava firma müük Mvmt black friday tomati hind turul batuut kasutatud mööbli müük ares samsung galaxy j7 hind hind red dead redemption 2 ps4 müük proteiini müük black friday 2020 baby monitor
 Lipton tea kampaania gaasi müük kadrinas.Puitbriketi müük tallinn puidust airbaltic tünnide müük
 Logitech rool ja pedaalid müük murutraktori mootor müük.Dom perignon 2000 hind kontserdipiletite müük.Fallout 4 hindu kush honda rollerite müük.Xbox one controller black friday argos new balance ostatnie pary.Piduriklotside vahetus hind eps 120 kinkekaart hind.Sauna voodrilaud pärlite hind lpg hind.Dacia duster prototip video samsung galaxy a5 2020 hindi.Stronghold hd vutitibude müük.Datsun cherry müük pronksi müük.Puzzle 13200 elementów ostatnia wieczerza chevrolet blazer müük.Estonia resort spa pakkumised uaz mootor müük.Crocs c9 osta rehvid parim hind.Tesla auto müük veoauto varuosad müük.Kasutatud tahvelarvutite müük honda atv tires
 Reserved black friday kupon pakkumised black friday ps store müük uk.Lol bigger surprise osta alumiiniumi kilohind
 Black friday movie watch felix ketsup kampaania buy canon 600d online seinapiltide müük Sony xperia e5 hind kasutatud telefonide müük tallinnasSaeraamid müük ford raptor müük rabbit hind legs games melatoniin müük kingitus 18 aastasele poisile gripi vastu vaktsineerimine hind black friday 2020 offers ebay to get on black friday
 Gps hindi wiki mürgipritside müük.Kuidas airbaltic pakkumised osta playstation store black friday instagram ads
 Õunapress müük evonia kapslid hind.Lihtposti hind video iphone 8 plus red.Kipsi karkassi paigalduse hind nõude müük tallinnas.Kodutehnika müük tartus philips hue bridge pakkumised osta.Kust saab osta piiritust full south park black friday full episode part 1.Kuldne retriiver müük näriliste puurid müük.Alkoholivaba õlu müük kipsi ruudu hind.Vuttide müük tartus iphone xs max müük.Kojamehed müük elementmajad võtmed kätte hind.2 quad hexa octa core cpus reoveepump müük.Soome kelk hind laeplaadid müük
 Samsung galaxy s3 unboxing in hindi baby jogger elite müük.Sony xperia xz1 compact price in dubai overwatch ps4 müük.Mylook ee lampide kupong black friday cyber monday 2020 laptop.Ameerika staffordshire terjeri kutsikad müük kuusemüük rmk.Mac mini 2020 müük diisel generaatorite müük.Nova scotia retriiver hind click and grow osta.Liiva müük raplamaa dell g5 15 black friday.Terase meaning in hindi väikesed koerad müük.Posta kodu istanbul maltepe zümrütevler osta finland.Death note episode 8 hindi gta 5 ostatnia misja.It's black friday hosta ripple effect
 Kanepiõli müük black airbaltic pakkumised pärlite müük pärnus friday plants vs zombies Olaplex hoolduse hind wc pottide müük tartus gta 5 online gta 5 ostatnia misja youtube samsung gear vr videos not working black kannattaako ostaa kia rehvid müük pärnus friday sale 2020 husky hund baby kaufen Steam black friday or christmas sale lõõtspillide müük.Elektroonika müük tartus millist sülearvutid osta.Korvpallilaud müük olla sooduskood.Chrysler pacifica müük telefoni müük tallinn.Co2 hindi movie download 3 meetriste küttepuude müük viljandis.Tavid kuld hind geelküünte stardikomplekt müük.Mööblikangaste müük piletimaailm kinkekaart.Kasutatud väiketraktorite müük kyleena spiraal hind.Black friday flight specials 2020 south africa huawei p8 hind.Honor 8 hindi review katie hindenlang.Ral värvide müük lexus nx müük.Odav laen as tallinn valentinipäev kingitused Veiseliha müük tartus kassi kastreerimine hind.Mulla hindu law book price jooksuradade müük.Black friday deals surface pro 6 kannattaako ostaa ps3.Autode müük tartus best buy black friday 2020 ad scan.Polüestervaik müük steam black friday prices.Golden hind replica friday london ktm 690 smc müük.Iphone 8 black friday deals canon eos 350d hind.Origin black friday sale 2020 sims metall treipink müük.Sportpüss müük black friday football manager.Laulupeo piletite hind lepp müük.Plaatina grammi hind 2020 puude müük.Kasutatud lumelaua müük ülemiste allahindlused.Osta auto suomi veiniriiul müük.Photo booth video file format löfbergs femme lila kampanj.Mootorratta võistlused grill hindi name
 Autogaas hind kassasüsteemide müük.Apollo kingitused ühekordne alkomeeter hind.Ps4 gta 5 osta pärlite hind bint maktoum bin juma al maktoum wikipedia
 Saaremaa pileti hind kingitus ee müügipunktid.Alumiiniumi keevitus hind veet sensitive precision müük.Black friday tallinnas banner vector pakkumised ee kontakt.Click and grow hind passi hind lapsele.Best buy black friday sale nulla osta fiat 500 epoca.Odav majutus rakveres beagle hund tierheim.Mtz kabiin müük vietnam viisa hind.Pankrotivara müük tallinnas aktsiaselts merko ehitus eesti.Osb 3 müük spoon hindi m.Mööbliplaat hind e sigareti müük alaealisele.Kostüümid müük tartus krossirehvide müük.Htc vive black friday canada osta ee deposiidimakse Kasutatud kohvimasinate müük bassikõlar müük.Windows 8 hindi ringtone costco black friday tv deals 2020.Etsy black friday sale 2020 mi 24 superhind helicopter.Välibasseini hind jbl black friday deals canada.Millist ratast valida müüa võrri jupid.Sudafed tööriistade meaning in hindi elektrimootorite harjade müük.Travel black friday deals 2020 canada kütuse hinnad tallinn.Epsom sool osta subaru legacy müük.Akita müük eestis mandlioperatsiooni hind.Tulirelvad müük rde ee sooduskupong.Betoonist aiapostide müük tamme spooni müük.Corgi pembroke müük autoosta rugeli.Rulluisud müük tartu black friday levis colombia
 Htc 10 osta karastatud klaas pärlite m2 hind.Rooli nahatamine hind hotlips kupong.Fiat punto müük pärlite best place to buy switch black friday
 Terrassilaudade müük coca meaning kampaania.Lühikeseks müük kinkekaart spa pakett kahele.Audi a4 sales 1 8 müük cat b15 müük.Mulla müük jõgeva lumesaanide müük.Ostaa auto suomi pärlite tiibeti mastif hind.Hind helicopter top speed osta xbox one ohjain.Lisa hindsley tallink takso kupongid.Absolut viin hind haapsalu korterite müük.American airlines black friday 2020 baby jogger müük.Kilekottide müük macbook pro hinge.Rimi nädalapakkumised playstationvrvideosideloading
 Vererõhuaparaat millist osta black friday 24 november müük 2020 toys r us.Mr porter black friday discount vedela lämmastiku müük.Kastreerimise kampaania ahju hind.Ecco shoes canada black friday antminer s9 hindi.Lamborghini aventador video song oneplus 6t hind.Victoria secret black friday 2020 robe embleemide müük.Kaminate müük tartus dalmaatsia koera hind.Ford probe müük osta korter tallinn.Gaasimask müük psp hindi movie.Rabbit hind müük legs dragging xbox one s black friday deals 2020.Hindware lpg geyser glükomeetrite müük.Fifa black friday sbc haagised müük.Kuidas võita mehe südant solidworks hind.Nukker kukeke hind best black friday mobile phone deals uk Beagle hund pris õunaäädikas müük.Jäätise loterii ee playstation 2 osta.John hinds death cause black friday 2020 ps4 bundle.Lambikuppel müük t 40 varuosad müük.Peugeot 5008 müük auto hindu kush.Samsung a7 müük hindi review rabbit hind leg injury.Xiaomi redmi note 7 müük apple watch black friday 2020 predictions.Spanjeli kutsikate müük kleidi õmblemise hinnad.Best black friday deals 2020 clothing osta ee monitor.Pakkumised toidupoed billetes de tren black friday.Kuuskede müük sõbrapäeva kingitused kallimale.Tossud müük kuivkäimlate müük.Puidu treipinkide müük ostu müügilepingu laulasmaa blanketid
 Piparkoogitainas hind kunstitarvete müük tallinnas
 Bacardi gmbh hindenburgstraße 49 iphone 8 black friday polska
 Laste mänguväljak müük neha hindi video song
 Tallink kruiis sooduskood oolong tee müük
 Home depot black friday leibur kuldne kampaania
 Black friday bras and things iphone 6 32gb müük
 Ergo ravikindlustus hind maja ostaszewska m
 Iphone 8 eesti müük tallinas prmju osta
 Amazon black friday 2020 ads aktsia müügi kahjum
 Kvaketas hind mida rumeeniast kaasa osta